8 Reaksi Netizen Apabila Steve Jobs Mula Memperkenalkan Apple iPhone

Kehadiran Apple iPhone sememangnya sinonim dengan kejayaan Steve Jobs buat Syarikat Apple. Gabungan 3 elemen penting melalui idea Steve Jobs iaitu ‘iPod’,’Phone’ dan ‘Internet’ telah menghasilkan sebuah Apple iPhone pertama pada tahun 2007.

Buat anda yang mengikuti berita tech sejak sekian lama, pastinya anda tahu bagaimana model awal Apple iPhone telah menjadi fenomena sejak mula dilancarkan.

Dalam pada itu, siapa sangka Apple iPhone model pertama yang dilihat sebagai model yang telah merubah dunia smartphone ini juga tidak terlepas daripada komen para netizen. Berikut merupakan antara komen di engadget yang telah dialih bahasa seusai Apple iPhone dilancarkan.

2. ‘Touch screen buttons? Saya harap Apple telah fikir masak-masak tentang perkara ini.’

4. ‘Hanya 5 jam bateri?’ Saya harap Apple faham ini merupakan telefon dan bukannya laptop.

5. ‘WOW! Saya tak sangka Apple boleh cipta sebuah telefon dengan saiz Motorola Razr dan ianya dilengkapi WiFi! Selamat tinggal pengeluar telefon lain.’

6. ‘Kehadiran iPhone sedikitpun tidak meyakinkan saya untuk mendapatkannya. Saya akan kekal dengan menggunakan Windows Mobile daripada PDA saya.’

7. ‘Saya akui iPhone merupakan inovasi yang hebat namun tidak mungkin bakal menjadi mempunyai fenomena yang sama seperti iPod. Saya lebih rela untuk menekan keypad atau keyboard fizikal untuk menghantar mesej daripada kelihatan aneh menekan sebuah skrin.’

8. ‘Blackberry kini diumumkan mati. Buat pengeluar telefon buruk diluar sana, anda juga bakal menerima nasib yang sama.’

Siapa sangka disebalik reaksi netizen kesemua ini, Apple iPhone pertama telah menjadi sebuah gadget yang sangat ikonik sehingga hari ini. Malah harga penjualannya juga meningkat berikutan permintaan yang tinggi.

Tahniah buat Team Apple dan mendiang Steve Jobs kerana berjaya menjadi pioneer dan trendsetter buat pengeluar telefon yang lain.

Baca lagi: Masih Menyimpan Model iPhone Pertama? Kini Harganya Lebih Mahal Berbanding iPhone 7


MOTAC Dedah 15 Nama Agensi Pelancongan Yang Beroperasi Secara Tidak Sah

Pasti anda pernah dengar berita penipuan pakej pelancongan dan pasti anda berasa takut untuk menggunakan perkhidmatan agensi pelancongan serta tidak mahu diri anda ditipu.

Terbaharu, Kementerian Pelancongan, Seni dan Budaya Malaysia (MOTAC) telah berkongsi 15 nama agensi pelancongan yang didapati tidak memiliki lesen sah sekaligus telah melanggar akta Industri Pelancongan 1992.

Senarai Amaran Entiti Yang Melanggar Akta Industri Pelancongan 1992.

Orang ramai dinasihatkan untuk berhati-hati memilih syarikat pelancongan. Maklumat senarai agensi pelancongan berdaftar dibawah MOTAC https://t.co/Z3lIJ9Qeg2 pic.twitter.com/HjyxHgpCBB

Menerusi perkongsian tersebut, berikut adalah 15 nama agensi pelancongan yang didapati telah melanggar akta Industri Pelancongan 1992.

1. HM IZ EMPIRE TRAVEL AGENCY
2. IZZ IKHWAN TRAVEL TOURS
3. ALWANI IZYAN SWAGSARANG
4. AS-SHAMS TRAVEL & TOURS
5. DOLPHIN ISLAND TRIP
6. FAHMI HOTBLENZ
7. HAYYAT TRAVEL
8. JMH TRAVEL AGENCY
9. JOM RONDA PULAU BY CHEKGU MURNI
10. KAPAS VACAY
11. MOHAMMAD HARITH NOAH HAFIZH
12. MYAZZAHRA
13. SWAGSARANG HOLIDAYS
14. SYUHADA ISMAIL
15. TRIPZ HR HOLIDAY SERI PETALING

Jika anda ingin melihat senarai penuh, anda boleh lihat di sini dan anda juga boleh dapatkan maklumat lanjut mengenai perkara ini di laman web rasmi MOTAC. Pastikan anda menyemak dahulu agensi pelancongan untuk mengelakkan daripada ditipu.


mother! Filem Penuh Misteri Serta Paling ‘Mind Blown’ Tahun Ini

Semalam berlangsungnya tayangan perdana untuk filem mother!. Filem genre Psycho/horror ini diarah pengarah terkenal Darren Aronofsky. Saya mula mengenali Darren menerusi karya awal beliau, Requiem For A Dream. Darren tidak mengarah banyak filem tetapi filem arahannya kebanyakkannya mendapat respon positif daripada pengkritik filem.

Namun untuk filem ini, ianya mendapat respon yang pelbagai. Ada yang suka dan ada yang lost. Jadi anda bakal jadi penonton yang mana satu selepas tamat filem ini? Darren memang terkenal sebagai seorang direktor yang suka eksperimen dengan karyanya. Jennifer Lawrence sendiri tertarik untuk berlakon dalam filem ini kerana watak yang bakal dilakonkannya adalah watak yang beliau belum pernah lakonkan sebelum ini.

mother! akan membawa anda cerita seorang wanita (Jennifer Lawrence) bersama suaminya (Javier Bardem) yang baru berpindah ke sebuah rumah di luar bandar. Mereka kemudiannya diganggu oleh dua orang penduduk tempatan (Ed Harris and Michelle Pfeiffer) dan keadaan mula menjadi semakin pelik selepas itu.

Baik. Sebelum kita mula, anda perlu tonton trailer di atas ini terlebih dahulu. Sudah tengok? Trailer di atas ini hanya tunjuk tak sampai 10% kandungan jalan cerita filem ini dan yang lain, mereka simpan dalam filem ini. Kiranya, anda tak boleh judge filem ini berdasarkan trailer ini semata-mata.

Filem dua jam ini terbahagi kepada dua bahagian. Sejam pertama adalah penceritaan dan jika anda penonton biasa dan bukannya seorang peminat filem, anda mungkin sudah keluar wayang kerana ceritanya jujur saya cakap memang slow. Tetapi anda akan rugi kerana sejam kedua barulah kehebatan filem ini datang memuncak-muncak. Apa yang terjadi? Itu anda kena tengok sendiri di pawagam. Anda pasti sakit hati dengan tetamu yang datang ke rumah Jennifer Lawrence dan kesian mengenang nasib yang menimpa beliau.

Menarik tentang mother! adalah tidak ada satu watak pun dalam filem ini yang mempunyai nama. Saya sudah perasan ketika di pertengahan filem tetapi apabila sampai end credit, ya memang tiada. Mereka hanya disebut sebagai, she, the doctor, the doctor’s wife dan begitulah. Sesuatu yang baru dan unik pada pandangan saya.

Anda pernah tonton filem Prestige arahan Christoper Nolan? Plot filem ini hampir sama dengan filem Prestige di mana bahagian klimaks filem ini hanya muncul di hujung filem. Memang tercabar kesabaran anda untuk tunggu apa sebenarnya yang berlaku di dalam rumah yang diduduki Jeniffer Lawrence ini.

Lakonan Jennifer Lawrence dalam ini tidak dinafikan hebat dalam filem ini. Tetapi Javier Bardem yang akan ‘mencuri’ spotlight watak Jeniffer di saat-saat akhir. Anda tidak akan sangka siapa Javier Bardem ini sebenarnya. Selepas anda tahu siapa si suami yang sebenar, reaksi anda akan seperti gambar di bawah.

Jadi apa yang membezakan filem mother! ini dengan filem psycho/horror yang lain? Filem ini memang satu filem yang unik dan membuat anda berfikir untuk relate kembali ending filem ini dengan apa yang berlaku sepanjang filem ini. Saya pun selepas tamat sahaja filem ini, saya terduduk di atas kerusi sebentar cuba mencantum kembali segala puzzle dibuat Darren Aronofsky dalam filem ini. Mind blown otak saya.

Saya agak skeptikal sebenarnya dengan filem ini takut-takut ianya menghampakan. Tetapi mother! mempunyai keunikannya yang tersendiri. Macam yang saya cakap di atas, anda tidak akan tahu filem ini tentang apa jika hanya tengok trailer sahaja. Yang pastinya anda pasti mind blown dengan ending filem ini.

Saya beri rating 7.8/10 untuk filem ini. Suka atau tidak, ianya berdasarkan minat anda kepada genre sesebuah filem. Kalau anda dapat bertahan dengan filem yang heavy drama, teruskan dan jika anda ingin mencari hiburan untuk gelak tawa, ini bukan filemnya. Sampai sekarang saya masih terfikir tentang filem ini. Itulah penangan yang Darren Aronofsky bagi kepada anda nanti. Selamat menonton!


Monday Blues Adalah Pilihan Anda Sendiri, Bukan Salah Hari Isnin. Lihat Ini

Ubah hidup anda dengan melangkah satu barisan garis yang kelihatan seperti satu dinding tinggi yang menghalang anda mencapai kehidupan yang lebih baik. Fenomena Monday Blues hanyalah bermain di fikiran anda sahaja. Anda yang pilih mahu merasai Monday Blues berbanding menikmati hari Isnin dengan penuh bertenaga. Cabar diri anda untuk langkah garisan yang menghalang anda daripada menjadi seorang yang lebih bersifat dan berfikiran positif!

Nota: Video ini tiada embed feature, maka anda perlu klik gambar di atas untuk melihat video tersebut.

LIKE Facebook THE VOCKET untuk ikuti lebih banyak artikel menarik. Anda juga boleh menghantar kisah menarik anda dengan KLIK SINI.


Moto Guzzi V9 Gaya ‘Military’ Oleh Anvil Motociclette

Captain America pasti terliur lihat motor ini. Moto GUzzi V9 ini diberi sentuhan istimewa oleh Anvil Motociclette menjadikan motosikal ini sangat elegant dan class.

Motor ini diberi kemasan warna matte black dan dipasang side car di sebelahnya untuk seorang lagi penumpang. Motor ini boleh jadi inspirasi untuk rider di luar sana untuk bikin motor cafe racer anda.

Boleh dibayangkan Captain America tunggang motosikal ini. Bucky pula duduk di sebelah. Memang dynamic duo.


MotoGP Kembali Ke Litar Sepang, Tiket ‘Early Birds’ Ditawarkan Bermula RM123 Hingga RM543

Berita baik buat peminat sukan permotoran apabila Litar Antarabangsa Sepang (SIC) kekal dalam kalendar Kejuaraan Dunia Grand Prix Motosikal (MotoGP) sehingga 2024. Manakala Petronas pula terus menjadi penaja utama perlumbaan itu.

Selepas perlumbaan musim 2020 dan 2021 dibatalkan berikutan pandemik COVID-19, perlumbaan tahun ini dijadual berlangsung pada 21-23 Oktober akan datang.

Pada masa sama Ketua Pegawai Eksekutif Dorna Sports, Carmelo Ezpeleta menyatakan pusingan di Malaysia nanti akan dikenali sebagai Grand Prix Petronas Malaysia secara rasmi mulai tahun ini. Tambah beliau lagi, semua pihak terlibat sudah pun berbincang untuk melanjutkan kontrak hingga 2026.

Get your PETRONAS GRAND PRIX OF MALAYSIA 2022 🇲🇾 early bird tickets now!

Click the link below:https://t.co/eLUf3M0j0Z

See you there! 🔥#WelcomeHome | #MalaysianGP | #SepangCircuit | #SIC | #MotoGP pic.twitter.com/HovOHJ3FSe

— Sepang Circuit (@sepangcircuit) March 24, 2022

“Selepas terbukti dapat kembali ke Malaysia untuk ujian pramusim tahun ini, kami lebih bersemangat untuk kembali dan berlumba. Kami semua menantikan Grand Prix Malaysia dan melihat peminat kami di Malaysia untuk banyak musim lagi.

“Kami juga berbangga dapat menjalinkan kerjasama dengan Petronas, jenama yang sinonim dengan kecemerlangan dan kejayaan, dan duta hebat untuk Malaysia di persada dunia.

“Tiada yang lebih baik sebagai penaja utama untuk Grand Prix Malaysia selain daripada satu nama yang menjadi lambang dalam sukan permotoran. Kami tidak sabar untuk melihat jenama ikonik ini mendapat pengiktirafan teratas pada acara itu,” kata beliau dalam satu kenyataan.

Ketua Pegawai Eksekutif SIC, Azhan Shafriman Hanif pula mengucapkan penghargaan kepada mereka yang menjadikan lanjutan kontrak berkenaan menjadi kenyataan.

“Dengan rekod penonton yang dicatatkan sentiasa meningkat setiap tahun, kami tidak sabar untuk menyambut kedatangan penonton kembali ke Sepang selepas dua tahun tidak dapat berbuat demikian berikutan pandemik.

“Selaras dengan tema kami #WelcomeHome, tahun ini adalah mengenai kebangkitan sukan permotoran antarabangsa dengan tawaran lebih unik kepada peminat,” terang beliau.

Tiket ‘Early Birds‘ sudah pun mula dijual pada kuantiti terhad bermula hari ini sehinggalah 31 Mei nanti. Harga ditawarkan untuk ‘F Grandstand’ bermula RM123 sehinggalah tiket termahal untuk ‘Premier Seat’ bernilai RM543.

Bagi anda yang tidak mahu lepaskan peluang untuk menonton persembahan hebat pelumba-pelumba MotoGP antarabangsa kembali beraksi di litar kebanggaan negara, bolehlah dapatkan tiket dan info lanjut di sini.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Sementara itu, anda boleh baca kisah-kisah sensasi yang berlaku semasa acara perlumbaan MotoGP berlangsung di litar baharu negara jiran.

Penganjur MotoGP Indonesia Habiskan RM30,000 Untuk Bayar Khidmat Bomoh ‘Tolak Hujan’

Alami Cuaca Buruk, Indonesia Guna Khidmat Bomoh Untuk ‘Tolak Hujan’ Pada Acara MotoGP

Petugas Kebersihan Mengeluh, MotoGP Mandalika Hasilkan 26 Tan Sampah Dalam Sehari


Padah Curi Motosikal Dengan ‘GPS Tracker’, Pencuri Berjaya Diberkas Selepas Hanya 2 Jam

Setiap kali kita mendengar isu mengenai kes kecurian motosikal, kebanyakannya gagal dijumpai meskipun sudah pelbagai cara diusahakan. Kehadiran motosikal model-model ‘panas’ pula membuatkan kes kecurian motosikal dilihat semakin menjadi-jadi waima diletakkan di tempat yang selamat.

Pada kali ini, seorang pengguna Twitter iaitu Wan Haziq tampil dengan sebuah perkongsian dimana motosikal beliau yang dicuri pada jam 5 pagi berjaya dijumpai semula pada jam 7 pagi iaitu kira-kira 2 jam selepas kecurian.

Apa yang menjadi penyelamat serta memudahkan tugas pihak polis membantu mendapatkan motorsikal ini adalah kehadiran GPS Tracker yang dipasang pada motosikalnya. Berdasarkan perkongsian, beliau berpeluang mengetahui dimanakah lokasi motosikal beliau berada sejak mulai dicuri.

Anyone nak pasang gps tracker? Please pasang. It helped me tracking my lost motorcycle. Hilang pukul 5 pagi and pukul 7 dah jumpa. Also found 2 stolen motorcycle in the house. And big thanks @PDRMsia pr the full commitment. pic.twitter.com/xVRHkq3zlF

— Wan Haziq (@whaziqmahazir) August 17, 2020

Perkongsian beliau di Twitter nampaknya telah menerima sambutan baik di kalangan netizen sekaligus membuatkan para netizen tertanya-tanya model GPS Tracker yang manakah digunakan.

Menerusi perkongsian Wan Haziq, model yang digunakan beliau adalah Motomart GPS Tracker daripada jenama Pitstop. Untuk mengaktifkan GPS agar dapat dipantau, para pengguna dicadangkan untuk menggunakan kad SIM ONEXOX yang mampu aktif sehingga 28 bulan.

Saya beli and pasang di Soon Hong Trading, danau kota.

Total RM310 termasuk pemasangan and simcard onexox yang valid untuk 28 bulan.

So kalau habis 28 bulan just beli lagi sekali and top up berapa ringgit saya tak ingat. Then, update je number baru dekat apps motomart. Simple. pic.twitter.com/Urp8f1REGV

“Motomart gps tracker” by pitstop motorsport ni boleh dipasang dekat semua jentera.

So kalau ada kereta, boleh pasang. Myvi? Pasang dua.

Ni contoh orang guna tracker motomart dekat bot. pic.twitter.com/vmPtRBBI9x

Mengulas mengenai lokasi beliau mendapatkan GPS Tracker, Wan Haziq maklumkan beliau mendapatkannya di Soon Hong Trading yang bertempat di Danau Kota. Dalam pada itu, para pengguna berpeluang mendapatkan Motomart GPS Tracker dengan harga yang jauh lebih rendah melalui pembelian di Shopee.

Berdasarkan perkongsian, para netizen nampaknya mulai menunjukkan minat untuk memasang GPS Tracker. Tidak hanya sesuai dipasang pada motosikal, GPS Tracker juga boleh dipasang pada kereta bagi mengelakkan kereta dicuri tanpa jejak

Kami juga tidak terlepas untuk membuat pencarian model yang menjadi penyelamat kepada motosikal lelaki yang tular di Shopee dan secara tidak menjumpai penawar GPS Tracker Motomart dengan harga yang rendah dan mampu milik.

Menerusi carian yang dibuat, anda selaku penunggang motosikal yang risau motosikal dicuri atau mahu elakkan risiko motosikal hilang tanpa pengetahuan boleh mendapatkan model ini di Shopee dengan harga serendah RM155 sahaja. Para pengguna boleh klik di sini untuk mendapatkannya.

Pada awal bulan ini, tular sebuah video dimana penunggang motosikal terlibat dengan dua kemalangan dalam satu masa sekaligus menjadi perbincangan para netizen.

Tular Video Penunggang Motosikal Terlibat Dua Kemalangan Dalam Satu Masa

Sanggup ‘U-Turn’ Untuk Bertengkar, Aksi Penunggang Motosikal Ini Buat Netizen Marah


Yamaha Akan Pamer Model Motosikal Konsep Ini Di ‘Tokyo Motor Show’

Nampaknya motosikal dengan rekaan futuristik yang biasa kita lihat dalam anime atau filem Hollywood akan muncul di jalan raya tidak lama lagi. Yamaha berkongsi kepada peminat dua roda rekaan konsep motosikal yang bakal mereka bawa untuk Tokyo Motor Show.

Menurut Yamaha, mereka mahukan penunggang merasai ‘kando’, terma orang Jepun untuk perasaan puas merasai pengalaman yang berharga apabila menunggang motosikal ini. Menarik tentang motosikal ini adalah ianya akan hadir dengan sistem artificial intelligence (AI) tersendiri supaya penunggang dapat berhubung dengan motorsikal yang mereka tunggang.

Yamaha Motoroid ini akan berkuasa elektrik dan mempunyai rekaan yang radikal. Mad Max pasti suka Motoroid ini. Semoga Yamaha akan meneruskan minat untuk membangunkan model Motoroid ini di masa hadapan. Anda boleh lihat motorosikal ini secara berdepan jika berada di Tokyo pada 27 October hingga 5 November depan.


Motorola Mahu Tawarkan Telefon Pintar Bajet Baharu Dengan Nama Penang

Syarikat Motorola sehingga kini masih aktif menawarkan telefon pintar mereka di dalam pasaran. Apa yang menarik terhadap penawaran telefon pintar bajet Motorola seterusnya adalah penggunaan nama sebuah negeri yang terletak di Malaysia iaitu Penang.

Masih belum diketahui sebab menggunakan nama tersebut namun telah menarik perhatian rakyat Malaysia kerana nama Penang digunakan oleh syarikat pengeluar global itu. Setakat ini, Motorola Penang diklasifikasi sebagai peranti mampu milik Android yang bakal ditawarkan pada tahun 2023 di dalam pasaran Amerika Syarikat sahaja.

Difahamkan terdapat sebanyak tiga kod nama model yang digunakan termasuklah Penang5G, Penang4G dan Penang+. Motorola sendiri mempunyai hubungan yang lama bersama Malaysia dan menjadi antara pelabur asing utama pertama di negara ini.

Malah, Pulau Pinang juga merupakan tempat kepada kemudahan pembuatan Motorola di Malaysia yang ditubuhkan pada tahun 1972. Fasiliti Motorola di Pulau Pinang juga adalah pusat R&D global kedua terbesar syarikat itu dengan lebih 1,000 jurutera ditempatkan di sana.

Jadi, tidak hairanlah jika Motorola menamakan Penang pada telefon pintar bajet baharu kerana mempunyai fasiliti terbesar di negeri Pulau Pinang dan menjadi rumah kepada pembangunan peranti mereka yang seterusnya.


Motorola Perkenalkan Kembali Razr Dengan Warna Emas Eksklusif

Mula dilancarkan pada bulan November lalu, kehadiran Motorola sememangnya dinantikan ramai selepas model yang sepi lebih sedekad membuat kemunculan semula iaitu Motorola Razr.

Menariknya, model ini masih lagi mengekalkan identiti model ini yang boleh dilipat dengan penyertaan spesifikasi terkini. Motorola Razr generasi terbaru ini bakal dilengkapi dengan skrin 6.2-inci. Penggunaan processor Snapdragon 710 beserta RAM 4GB atau 6GB antara yang disertakan.

Terbaharu, Motorola sekali lagi cuba throwback zaman kegemilangan Motorola Razr dengan melancarkan Motorola Razr keluaran 2020 dengan warna emas yang sangat eksklusif mirip. Pengenalan model ini sekaligus turut mengingatkan orang ramai terhadap model yang pernah popular suatu ketika dahulu iaitu Razr2 V8 Gold.

Mengulas dari segi harga, model terbaru Motorola Razr ini sedia untuk didapatkan dengan harga sekitar $1,500 (RM6,502). Sekiranya penggayaan antara yang menjadi keutamaan anda, mungkin generasi terbaru Motorola Razr antara model yang berbaloi anda miliki.

Berdasarkan ujian yang dibuat sebelum ini, Motorola Razr dikatakan mulai rosak selepas diuji sebanyak 27,000 kali.

Pelipat Motorola Razr Rosak Selepas Diuji 27,000 Kali

Kehadiran Semula Motorola Razr Generasi Terbaru Buatkan Orang Ramai Teruja


Motorola RAZR Bakal Kembali Februari Ini Dengan Harga Mencecah RM6,000

Motorola RAZR ikonik yang merupakan salah satu telefon bimbit yang sangat popular satu ketika dahulu bersedia untuk membuat kemunculan besar sebagai telefon pintar skrin yang boleh dilipat dan dikatakan bakal dilancarkan mulai Februari ini.

Sebelum iPhone dan telefon pintar lain, Motorola RAZR adalah telefon ini sangat popular dikalangan pengguna sehingga ianya dapat dijual lebih daripada 130 juat unit.

Meskipun bakal dilancarkan pada Februari ini, butiran telefon tersebut seperti saiz skrinnya, sokongan untuk 5G dan ciri-ciri lain masih belum dimuktamadkan lagi namun ianya dikatakan bakal muncul dengan skrin boleh lipat.

Walaupun penggunaan skrin yang boleh dilipat akan dilihat nostalgia, harga yang ditawarkan di Amerika Syarikat untuk kemunculan baru Motorola RAZR itu mencapai $1,500 (RM6,171.93) yang mungkin terbukti terlalu besar jumlahnya kepada pembeli.

Setakat ini masih belum diketahui spesifikasi apakah yang bakal tersedia buat Motorola Razr versi terbaru ini. Sama-sama kita nantikan pelancaran rasmi Motorola Razr pada bulan Februari ini.


8 Risiko Dan Masalah Yang Pernah Saya Alami Sepanjang Memandu Uber Di Sabah

Uber atau ride sharing programe merupakan sistem perkhidmatan pengangkutan yang menggunakan aplikasi telefon pintar dan kenderaan. Kenderaan Uber yang didaftarkan adalah mematuhi syarat yang ditetapkan oleh syarikat berasal Amerika Syarikat itu.

Sudah 3 tahun Uber bertapak di Malaysia dan pengguna juga maklum akan perkhidmatan ini. Banyak isu dan konflik yang dihadapi syarikat tersebut malah tidak kurang juga masalah yang dihadapi pemandu Uber.

Sekiranya anda bercita-cita menjadi pemandu Uber, dan menjana pendapatan RM 300.00 hingga RM 400.00 sehari, anda harus mengetahui beberapa perkara penting mengenai Uber. Catatan ini berdasarkan pengalaman saya sendiri yang pernah menjadi pemandu Uber selama 8 bulan di Kota Kinabalu.

Pertama sekali, anda tidak perlu risau mengenai Uber kerana persatuan teksi tidak lagi berani menyentuh Uber malah ramai bekas pemandu teksi telah beralih kepada ride sharing programe tersebut.

Kenapa saya katakan ‘ride sharing programe? Kerana Perdana Menteri Malaysia Datuk Seri Najib Tun Abdul Razak melalui pembentangan Bajet 2017 menyatakan sokongan yang jelas kepada rakyat Malaysia agar menyertai program tersebut.

Justeru, Perdana Menteri telah menganjurkan satu bentuk bantuan kepada mereka yang berminat menjadi pemandu Uber dengan memberikan diskaun sebanyak RM4000.00 untuk pembelian kereta Proton Iriz.

Sekiranya anda masih mendengar kes di antara teksi dan Uber, ia merupakan kes terpencil dan berlaku di peringkat individu. Berikut adalah perkongsian saya mengenai beberapa masalah yang dihadapi pemandu Uber khasnya di Malaysia:

1. Sekiranya anda baru mendaftar dan baru memulakan kerja sebagai pemandu Uber, perkara yang paling sukar sekali adalah masalah lokasi.

Ya, anda punya Maps atau Waze yang memudahkan anda untuk mencari lokasi penumpang dan destinasi yang dituju penumpang. Namun ia tak semudah yang anda sangkakan kerana google map tidak sama dengan realiti di atas jalan raya serta bentuk fizikal muka bumi. Hal ini menyukarkan anda untuk benar-benar mengenal pasti lokasi. Di peringkat awal, anda hanya perlu bertenang dan belajar mengingati selok belok kawasan.

Seringkali saya berhadapan permintaan daripada orang yang menggunakan aplikasi Uber, namun penumpangnya adalah orang lain. Ini adalah kes-kes di mana boyfriend, rakan, majikan atau ibu bapa penumpang yang menghantar request.

Ia menyebabkan kita merasa janggal dan kurang yakin. Pada tahap ini, anda perlu mewujudkan perasaan saling percaya dengan penumpang. Pernah beberapa kali saya mendapat penumpang wanita yang bekerja kelab malam dan hotel. Sabar dan tenang, anda hanya perlu selesaikan tugas dengan penuh integriti dan profesional.

3. Ramai yang menyangka jalan sesak akan menguntungkan pemandu Uber kerana adanya surge / pusuan yang melipat gandakan tambang.

Tanggapan ini sebenarnya sama sekali salah. Sebenarnya ia hanya menguntungkan kepada pemandu sekiranya penumpang sudah berada dalam kereta, sedang dalam perjalanan dan keadaan trafik jalan raya sesak.

Ingat, hanya ketika anda dalam perjalanan menghantar penumpang sahaja kerana pada masa itu sahaja faktor kiraan tambang akan dikira. Yang menjadi masalah apabila, keadaan trafik sangat sesak, dan anda berada dalam trafik tersebut sedangkan penumpang anda menunggu di lokasi yang sangat jauh.

Bukan sekadar melambatkan anda, malah penumpang juga kemungkinan besar akan membatalkan request mereka. Ketika itu, bunyi cancel di dada telefon pintar anda sangat menyakitkan telinga sedangkan anda berada di tengah trafik yang sangat sesak. Ini merugikan petrol dan masa anda.

4. Masalah penumpang yang tidak pandai menggunakan sistem aplikasi Uber.

Ini termasukalah penumpang yang pertama kali menggunakan Uber. Sering kali pemandu Uber berhadapan dengan masalah ini. Saban hari pertambahan pengguna Uber dan pada setiap hari itulah akan ada sahaja penumpang yang tersilap meletakkan lokasi dan destinasi mereka.

Ini menyebabkan, pemandu Uber tersalah alamat. Anda terpaksa membuat panggilan, dan ada kalanya penumpang yang membuat panggilan dengan nada marah kerana kita lambat? Ini menyakitkan hati kepada pemandu Uber. Tenang, sabar, anda sedang mencari rezeki.

Baca:  Dipaksa Jadi Suruhan Samseng Semasa Bawa Uber, Ini Pengalaman Cemas Aku

5. Jauh anda pandu kereta untuk pickup penumpang, akhirnya destinasi mereka hanya seperti sebelah rumah boleh jalan kaki.

Tambang murah, dan ada kalanya RM 00.00 tetapi pemandu Uber telah membakar bahan api lebih daripada pendapatan trip tersebut. Ini paling lucu dalam geram. Tapi apakan daya, Uber dalam sistemnya, tidak membenarkan cancel request sekiranya sayangkan rating.

Pernah sekali saya mendapat request daripada pelajar UiTM KK, sedangkan masa itu saya berada di 1Borneo, jauh saya memandu dan masuk kampus tersebut dengan melalui pak guard yang suka menahan orang luar (untuk makluman, UiTM KK mengharamkan Uber masuk kampus mereka), akhirnya saya mendapat 6 orang adik manis dari Dewan Al-Bukhari meminta hantar ke Kolej Mabul mereka.

Malang bagi pemandu Uber, kerana dalam aplikasi tidak menunjukkan destinasi melainkan setelah pick-up penumpang. Itupun sekiranya penumpang meletakkan destinasi. KAH!

6. Dirompak? Setakat ini pengalaman saya belum pernah dirompak oleh penumpang.

Penumpang yang paling nakal pun mak nyah yang suka mengusik. Berhati-hati buat abam Uber yang hensem. Spesis ini akan ditemui pada waktu 12:00 malam hingga 5:00 pagi. Kes-kes rompak hanya berlaku beberapa kali di luar negara yang melibatkan Uber. Sebaiknya anda memasang kamera perakam di dalam kereta sebagai bukti keselamatan.

7. Kos bahan api petrol semakin mahal dan ramai pemandu Uber telah berhenti.

Untuk makluman, di Sabah sahaja lebih daripada 5000 pemandu telah berdaftar dengan Uber tetapi hanya sekitar 500 sahaja yang aktif. Selain kerana menjadikan Uber sebagai sampingan, namun ramai juga yang betul-betul berhenti kerana kos maintenance kereta semakin mahal.

Petrol, tayar, minyak enjin, brek, dak eksesori seperti pewangi dan kos mencuci kereta yang semakin mahal. Keadaan ini menyempitkan pemandu Uber sepenuh masa. Menurut pengalaman, kereta Uber yang sedang bergerak di atas jalan selalunya laris request penumpang.

Pada kebiasaanya, sukar mendapatkan request penumpang sekiranya anda parking atau tidak bergerak. Jangan lupas, walaupun sistem Uber adalah random namun tangan-tangan manusia juga yang mengatur sistem tersebut.

Oleh itu, Uber seolah-olah memaksa anda agar sentiasa bergerak di atas jalan sambil menunggu permintaan penumpang melalui aplikasi telefon. Nampaknya semakin rumit masalah yang dihadapi pemandu Uber.

Uber menyediakan dua pilihan pembayaran tambang untuk pengguna. Sama ada bayar secara tunai, atau debit akaun. Ini bukanlah masalah yang rumit tetapi kerana keperluan. Sebagai pengetahuan, Uber akan bank in pendapatan anda ke akaun yang didaftarkan pada setiap hari Rabu.

Ertinya anda akan collect tambang daripada penumpang yang membayar secara debit akaun sekali dalam seminggu. Biasanya penumpang elit dan pelancong yang suka membayar dengan cara debit akaun.

Bayangkan setiap hari anda memerlukan wang untuk isi tangki petrol, makan, dan keperluan kereta. Ini juga menjadi masalah yang dihadapi pemandu Uber meskipun tidak terlalu besar. Oleh itu, sentiasalah menyimpan untuk persediaan segala kemungkinan.

Begitulah sebahagian pengalaman saya ketika menjadi pemandu Uber. Namun tidak semua situasi di atas dihadapi selamanya. Banyak juga perkara positif yang dilalui setiap hari.

Anda mampu meningkatkan kafasihan bahasa Inggeris, menambah ramai kawan, saling berkenalan di antara ramai pelancong luar negara, belajar bahasa-bahasa baru daripada orang luar, malah yang paling menarik sekali anda berjaya memperkenalkan kehebatan Sabah kepada mereka.

Kalau lebih bijak, jadilah ejen homestay, pelancongan, kereta sewa, dan pelbagai lagi perkhidmatan sambil mengambil kesempatan menambahkan pendapatan.

Masalah yang dihadapi pemandu Uber tidak akan habis dan selesai. Itulah lumrah kehidupan mencari rezeki. Menjadi pemandu Uberi tidak boleh sekadar menumpukan keuntungan tambang semasa. Lakukan kerja dengan ikhlas dan profesional.

Ingat, wang daripada pendapatan Uber itu mesti halal dan ia akan digunakan untuk perbelanjaan keluarga dan anak-anak.

Daripada perkongsian di atas, adakah anda bersedia menjadi pemandu Uber? Adakah anda bersedia dengan masalah yang dihadapi pemandu Uber nanti?

Baca lagi: Mahu Menggunakan Servis Uber? Tempah Sahaja Terus Menerusi Google Maps


Motorola Razr Bakal Membuat ‘Comeback’ Pada Tahun Ini

Sekiranya anda masih lagi ingat lagi Motorola pernah popular suatu ketika dahulu dengan model Razr. Telefon bimbit yang bersaiz nipis pada ketika itu berjaya membuatkan para penggunanya tampil elegen berdasarkan rekaannya.

Terbaru, CEO Motorola turut mengesahkan mereka mungkin bakal membuat comeback dengan pelancaran Motorola Razr versi terbaru pada tahun ini.

Setakat ini, masih belum terdapat sebarang rekaan dan spesifikasi yang diumumkan Motorola. Dalam pada itu, kami yakin Motorola masih lagi mempunyai peminatnya yang tersendiri yang ingin throwback kembali model yang penuh nostalgia ini.

Trend pengeluar jenama smartphone mengeluarkan kembali model yang pernah popular juga dilihat semakin menjadi kebiasaan setelah Nokia mengumumkan model Nokia 8810 baru-baru ini.

Kongsikan bersama kami sekiranya anda pernah menjadi pengguna Motorola Razr atau pernah mempunyai kenangan bersama telefon bimbit premium ini.


Motosikal Di Atas Peti Surat Dipercayai Bukan Disebabkan Salah Pemilik

Sejak hujung minggu lalu, tular di media sosial beberapa keping gambar menunjukkan sebuah motosikal Yamaha LC yang diletakkan di atas peti surat sebuah apartment di Bayan Lepas, Pulau Pinang.

Kejadian itu menurut laporan Kosmo berlaku selepas motosikal tersebut dikatakan berada di petak kuning kawasan parking berkenaan dan pada masa sama menghalang laluan utama penduduk di situ.

Tetapi, apa yang sedikit mengejutkan dan mungkin berbeza daripada tanggapan kita semua yang melihat gambar tersebut, ianya menurut saksi kejadian bukanlah salah pemilik motosikal tersebut.

Ya, mungkin ramai dalam kalangan kita yang beranggapan- motosikal itu menerima nasib demikian kerana salah tuannya dan mungkin juga ini bukanlah kali pertama ia dilakukannya.

Menurut saksi seperti dipetik Kosmo, terdapat sedikit salah faham mengenai kejadian tersebut di mana ianya bukan berpunca daripada kesalahan tuan kepada motosikal berkenaan.

Namun, ianya berpunca daripada kesalahan individu lain yang mengalihkan dan meletakkan motosikal Yamaha LC itu di petak kuning untuk mengambil dan mengeluarkan motosikalnya.

“Telah berlaku salah faham apabila orang awam menyangka pemilik motosikal Yamaha LC itu sengaja meletakkan dengan sesuka hati di dalam petak kuning.

“Bagaimanapun difahamkan, ini bukan kejadian pertama motosikal diletakkan di petak kuning di situ. Sebelum ini, ada juga pemilik motosikal lain melakukan perkara sama,” kata saksi kepada Kosmo.

Jadi, apa yang berlaku adalah ada pihak atau individu yang mengalihkan dan meletakkan Yamaha LC itu ke dalam petak kuning (secara sengaja atau tidak) dan tidak meletakkannya ke tempat asal.

Di penghujungnya, motosikal berkenaan menjadi mangsa dan dialihkan satu lagi pihak ke atas peti surat kerana ia mungkin mengganggu laluan utama mereka di flat berkenaan.

Baca juga perkongsian semasa di media sosial yang pernah kami kongsikan sebelum ini melalui pautan di bawah.

Dakwa Baju Kurung Sudah Dilupai Rakyat Malaysia, Netizen Bersatu Tempelak ‘Inisiatif’ Minah Salleh Ini

Buat ‘Post-Mortem’ Selepas Sambal Habis Terjual, Cara Khairulaming Dipuji Netizen

PlayStation 4 Antara Yang Dicuri Penyewa, Pemilik Homestay Rugi Lebih RM6,000


Motosikal Elektrik Pertama Ducati Bakal Dilancarkan Dalam Masa Yang Terdekat

Berikutan evolusi penggunaan sistem kuasa elektrik untuk kenderaan dua roda yang sedang dijalankan, pihak Ducati turut tidak mahu ketinggalan untuk mengikuti evolusi penggunaan sistem kuasa elektrik untuk dunia permotoran ini.

Motosikal Ducati merupakan jenama motosikal yang terkenal dikalangan pengguna dengan kemampuan dan kelajuannya di litar mahupun di lebuhraya. Oleh itu, Ducati mungkin akan jadi pengeluar yang seterusnya yang akan melancarkan motosikal elektrik pertama mereka.

CEO Ducati, Claudio Domenicali berkata syarikat Ducati telahpun bersedia untuk melancarkan motosikal elektrik pertama mereka dalam usaha untuk mengejar evolusi penggunaan sistem kuasa elektrik yang semakin meluas pada ketika ini.

Claudio juga berkata, motosikal elekrtik pertama yang akan dihasilkan oleh Ducati ini bakal disaksikan oleh pengguna dan peminat Ducati dalam masa terdekat ini. Buat penggemar motosikal Ducati, anda bolehlah menunggu keluaran terbaru daripada Ducati ini untuk dijadikan koleksi terbaru anda.

Dapatkah model ini menandingi rekaan motosikal elektrik keluaran Harley Davidson? Sama-sama kita nantikan.


Motosikal Kemalangan Selepas Elak Pintu Kereta, Tindakan Penumpang Toyota Vios Ini Dikecam Ramai

Setiap pihak tidak boleh bersikap sambil lewa setiap kali berada di atas jalan raya, ini kerana ia boleh mengundang kemalangan berlaku melibatkan pengguna jalan raya lain.

Pada petang semalam, tular satu rakaman video dashcam sebuah motosikal yang dinaiki dua orang wanita melanggar kereta Perodua Axia apabila cuba mengelak pintu dibuka oleh kenderaan lain yang ada berhampiran.

Tindakan mengejut wanita di bahagian penumpang kereta Vios itu menyebabkan motosikal itu melanggar hadapan kereta Axia yang berada di lorong kiri dan kotak yang dipegang oleh pembonceng terus terjatuh di atas jalan raya.

Kejadian yang didakwa berlaku di Melaka itu mencetus tanda tanya orang ramai mengapa penumpang Vios itu membuka pintu di tengah-tengah jalan raya. Pada masa sama, netizen turut mengecam tindakan tersebut kerana boleh menyebabkan kecederaan kepada kedua-dua wanita terbabit.

Netizen juga menegaskan ini tindakan seperti ini tidak asing lagi di atas jalan raya, bahkan sudah ada kes-kes yang melibatkan mangsa mengalami kecederaan parah. Lebih teruk lagi, ada yang meninggal dunia.

Semoga kedua-dua wanita dan pemilik Axia itu dapat meminta ganti rugi daripada kecuaian yang dilakukan oleh penumpang Toyota Vios terbabit.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Dua buah kenderaan mengalami kerosakan apabila terpaksa memberhentikan kenderaan secara tiba-tiba untuk berikan laluan kepada VVIP. Klik pautan di bawah untuk baca lebih lanjut.

Akibat Hentikan Trafik Demi VVIP, Dua Buah Kereta Kemalangan

Penampakan ‘Lembaga Putih’ Tumpang Pacuan Empat Roda Timbul Tanda Tanya Ramai


Motosikal Konsep ‘BMW Titan’ Ini Diilhamkan Dari Bentuk Ikan Jerung

Walaupun motosikal ini hanyalah sekadar konsep dari BMW, BMW Titan ini tetap menarik perhatian dengan rekaannya yang futuristik.

Memmet Doruk Erdem, pereka motosikal ini mengambil inspirasi motosikal ini daripada bentuk ikan jerung dengan harapan ianya dapat memecahkan rekod kelajuan kenderaan di darat iaitu 605km/j.

Bentuknya yang aerodinamik mengikut bentuk jerung dapat membelah angin dengan baik sewaktu ianya meluncur laju di jalanan. Buat masa sekarang ianya masih sekadar konsep untuk BMW. Mungkin di masa hadapan mereka akan teruskan produksi untuk model Titan ini?

P/S : Bila lihat motosikal ini, teringat pula kepada motosikal dalam Akira dan Tron.


Motosikal Lagi Besar Daripada Yang Menunggang, Cubaan ‘Wheelie’ Berbahaya Ini Buat Netizen Risau

Baru-baru ini tular di media sosial perkongsian video menunjukkan individu dipercayai seorang kanak-kanak yang dirakam cuba membuat aksi merbahaya ketika menunggang motosikal tanpa memakai topi keledar.

Bukan sahaja tidak memakai topi keledar, tetapi telatah individu berkenaan yang dilihat lebih kecil daripada motosikal yang dinaikinya itu juga menimbulkan kerisauan dalam kalangan netizen.

Ia susulan tindakannya yang dilihat cuba membuat aksi ‘wheelie’ sebaik sahaja keluar daripada simpang ketika di penghujung video berkenaan.

Maklumat lanjut dan laporan mengenai video berkenaan masih belum dikenal pasti namun terdapat papan tanda dengan jelas menunjukkan Kampung Paya Chegar dalam rakaman video yang tular di media sosial itu.

Walaupun pandangan itu mungkin dianggap biasa di sesetengah kawasan luar bandar dan kawasan kampung, namun netizen menjelaskan ianya masih berbahaya terutamanya dengan tidak memakai topi keledar dan cubaan aksi berbahaya yang dilakukannya.

Rata-rata netizen yang meninggalkan komen mengenai video berkenaan berpendapat ibu-bapa seharusnya sentiasa memantau kegiatan anak-anak dan tidak membenarkan mereka menunggang motosikal atau memandu apa-apa kenderaan.

Perkara ini tambah mereka bukan sahaja berbahaya, tetapi ia turut melibatkan nyawa dan keselamatan orang ramai yang menggunakan jalan raya di kawasan berkenaan.

“Sepatutnya diajar tegas oleh ibubapa. Sebelum apa-apa terjadi kat budak kecil tu baik diajar; menyesal kemudian tiada makna lagi,” komen netizen.

Tambah seorang lagi netizen orang-orang dewasa yang lalu-lalang di kampung sepatutnya mengambil tindakan yang lebih cepat.

“Hubungi pihak keluarga budak itu sebelum terjadi insiden yang tidak diingini, bukannya ketawa dan menggalakkan,” jelasnya.

@vocketcarclub: Kemain kau adik siap ada cubaan nk wheelie nampak.

A post shared by  VOCKET (@vocket) on Nov 8, 2020 at 6:52pm PST

Insiden kanak-kanak bawah umur mengendalikan kenderaan bukanlah perkara baru tetapi sebelum ini terdapat juga laporan yang menceritakan bagaimana mereka ini didapati memandu kereta dan juga lori.

Baca lebih lanjut mengenai tindakan tidak bertanggungjawab ini yang pernah kami kongsikan sebelum ini di pautan di bawah.

Selepas Proton Saga, Tular Pula Kanak-Kanak Bawah Umur Memandu Lori Tangki

Benarkan Kanak-Kanak 9 Tahun Memandu Kereta, Pemilik Proton Saga Disaman Polis


Motosikal Seksi BMW Landspeeder Oleh Revival Cycle

Mesti ada antara anda yang sebelum ini tidak tahu BMW turut mengeluarkan motosikal selain kereta. Menurut sejarah, BMW mula mengeluarkan motosikal sejak tahun 1920-an. Pembuat motosikal custom, Revival Cycle membina kembali BMW Landspeeder yang awesome ini untuk client mereka untuk satu pameran Handbuilt Motorcycle Show di Austin, Texas bulan April nanti.

Malangnya, motorsikal yang diinspirasikan dari motosikal BMW model R37 tahun 1928 ini tidak mungkin digunakan untuk kegunaan harian kerana ianya dibina untuk display purpose sahaja. Model asal R37 pernah dinaiki penunggang lagenda dunia permotoran, Ernst Henne.

Walaupun motor ini hanya sekadar untuk tatapan umum, Revival Cycle tetap membuat motosikal ini sebaik mungkin kerana ianya salah satu masterpiece dari syarikat itu. Memang ‘nakal’ motosikal ini. Bak kata Sam dalam filem Mat Moto ‘Merecik hawau’.

Boleh lihat karya lain Revival Cycle di sini.


Mountain Dew Hasilkan Rekaan Terbaru Sempena Musim Terakhir Game of Thrones

Jika sebelum ini, adidas dan oreo telah berkolaborasi dengan Game of Thrones menghasilkan produk sempena musim terakhir Game of Thrones kini giliran Mountain Dew pula untuk berkolaborasi bersama dengan Game of Thrones dengan pelancaran kempen “A Can Has No Name”.

Mountain Dew telah memperkenalkan kempen #ForTheThrone dengan perkongsian video yang menampilkan Joel Embiid yang sedang duduk di atas takhta sambil minum air. Menariknya lagi, ia tampil dengan rekaan baharu pada tin minuman.

@MountainDew is coming #ForTheThrone @JoelEmbiid @GameOfThrones

A post shared by  DEW Team (@mountaindew) on Mar 26, 2019 at 3:00pm PDT

Sometimes winning it all means sacrificing everything. A can must become no one. So we did. Now it’s your turn. Want a chance to claim your limited edition @GameofThrones Mtn Dew? 18+, Ends 3/29/19. Rules {https://bit.ly/2CJwg4A} Swipe up on our IG Story for your chance to win. Watch the Final Season April 14 on @HBO. #ACanHasNoName #ForTheThrone #MTNDEWsweepstakes

A post shared by  DEW Team (@mountaindew) on Mar 28, 2019 at 6:01am PDT

Lebih mencuri perhatian, satu pertandingan bakal diadakan untuk membolehkan anda mendapatkan Mountain Dew edisi terhad ini. Petunjuk untuk ke lokasi dan kata laluan khas akan dikongsi melalui akaun media sosial rasmi Mountain Dew. Hal ini kerana Mountain Dew edisi terhad ini hanya boleh didapati melalui penaung yang telah dipilih di New York dan LA sahaja.

Jangan lupa saksikan musim terakhir Game of Thrones yang bakal ditayangkan di HBO mulai 14 April ini.


Movie Animation Park Studio Di Perak Dah Buka. 13 Tip Sebelum Anda Ke Sana

Salam semua. Nak kongsi pengalaman dan sedikit review kami semasa di Movie Animation Park Studio (MAPS) di Meru, Perak. Sebenarnya saya janji dengan anak sulung yang berusia 8 tahun, kalau dia habis puasa sebulan untuk Ramadan 1438H Ummi nak bawa masuk MAPS ni.

Ummi dia ingatkan lambat lagi nak buka tempat ni. Sekali lepas raya dah ada pre-opening hahaha. Masak lah kena pergi juga lah kan, janji ditepati dan jangan dicapati okeh.

Tiket semasa pre opening:
Kanak-kanak 3 tahun – 12 tahun: RM104.00.
Dewasa: 13 ke atas RM131.00.

Dan sangat digalakkan untuk beli tiket online dan print e-pass utk mempercepatkan proses nak masuk ke taman tema ni. Orang sangat ramai dan kena beratur lama. Nasib kami agak baik sebab hanya perlu beratur selama 10 minit saja untuk masuk ke dalam sebab ada e-tix.

Disebabkan ada lagi beberapa slot dalam MAPS ni belum dibuka untuk umum, maka kami diberikan COMPLIMENTARY PASS secara PERCUMA untuk datang semula ke sana sehingga 30 Sept 2017. So yay for that!

1. Bawa topi atau payung jika ada anak kecil sebab cuaca memang sangat panas. Jangan korang bayang sejuk macam indoor theme park Genting okeh. Bawa lah tuala kecil untuk tutup kepala anak pun ok juga. Yang ada kipas letrik Lopa pun disarankan bawa okeh. Habis make up hangpa cayaq nanti.

2. Makan minum dilarang bawa masuk sama sekali. Kita akan lalu 1 kaunter untuk scan apa baramg yang ada dalam handbag / backpack korang nanti. Manual scan je la. Tpi jangan risau sebab kat dalam tu ada banyak kafe. Sediakan dan bawa duit atau kad kredit saja untuk bayar nanti. Hihi. Jadi tips kami adalah bagi anak sarapan kenyang-kenyang sebelum masuk MAPS ni.

3. Datang awal pagi supaya dapat menjelajah ke semua seksyen dalam taman tema. Taman tema buka pada jam 10 pagi.

4. Lot parking ada banyak. Masa kami sampai sekitar jam 10.30am ada lagi beberapa seksyen parking yang belum dibuka. Parking masa kami masuk haritu percuma. Tapi nampak ada autopay entrance. Rasa macam kena ambil tiket. Jadi bab ini saya tak pasti.

5. TOLONG la masuk BoboiBoy 4D Adventure Theatre! BEST gila, bagi saya, suami dan anak-anak lah. Hihihi. Kami masuk 3 kali kot haha. Cuma kepada yang ada bayi kecil, tak dibenarkan masuk sebab di dalam tu kerusi dia nanti bergerak-gerak, gegar-gegar, ada kena spray air dan ada angin keluar dari kerusi. Terkejut-kejut gitu. Jadi kena lah gilir-gilir untuk masuk bagi yang bawa bayi okeh.

6. Untuk yang ada anak-anak di bawah usia 5 tahun, elok lah ke Fantasy Forest sebab kat situ banyak mainan kanak-kanak. Ada Fantasy Carousel, ada Coral Kingdom, ada Whirling Wizard dll yang memang kurang adventure bagi orang dewasa. Tapi untuk kanak-kanak memang adventure.

7. Ada live stunts show untuk kereta dan motorsikal pada jam 1.30pm dan 3.30pm oleh professional stuntman. BEST!

8. Surau ada kat sana, luas dan selesa. Untuk wanita ada disediakan tempat wuduk di dalam surau. Kain telekung juga disediakan tapi tak banyak. Lebih baik bawa telekung sendiri untuk lebih khusyuk hihi.

9. Harga makanan memang standard  untuk mana-mana taman tema. Kami beli tortilla wrap RM15 and air mineral pun RM3.50 sebotol yang 600ml. Hot choc TOK ABA sedap sangat. Harga RM9. Mungkin sebab tengah lapar dan dahaga. Haha.

10. Section Dream Zone belum buka. Jadi tak dapat nak review yang tu. InsyaAllah kami akan datang lagi sebab kami dapat tiket complimentary percuma.

11. Pendapat saya, biarlah bawa anak-anak yang umurnya 5 tahun ke atas supaya mereka dapat rasai dan boleh naik banyak permainan yang disediakan di sana. Kebanyakan permainan akan ukur ikut ketinggian kanak-kanak. Tinggi 120 ke atas  baru lepas untuk dinaiki. Atau jika tinggi 100cm mesti ditemani ibubapa. Jika tak nanti kecewa pula sebab semua tak dapat main huhu. Yang pasti di Fantasy Forest tu memang untuk kanak-kanak Ribena la.

12. Bagi mereka yang tinggal jauh, pada pendapat saya tunggulah sehingga semua seksyen dibuka baru terjah ke sana, takut rasa tak berbaloi pula datang dari jauh. Tapi nanti harga tiket kembali ke harga normal selepas 2 Julai. Kecuali jika ada ada annual pass atau Perak pass ok je nak terjah bila-bila masa sebab boleh masuk berkali-kali.

13. Last but not least, review ini adalah berdasarkan kami yang tak pernah masuk ke USS atau mana-mana taman tema besar yang lain. Kami pernah masuk Berjaya Times Square dan Genting Indoor Park je pun. Jadi tak dapatlah nak bandingkan dengan mana-aman taman tema lain okeh.

Untuk kita di Malaysia, kira ok lah taman tema santai-santai gini untuk bawa anak-anak bersuka ria. Harap nanti ada lebih banyak seksyen yang dibuka dan looking fwd for more interactive games!

Bestnya kalau MAPS ni indoor dan cuaca sejuk suhu dia macam masa kami pergi Global Village Dubai. Hihi. Nyaman dan nak main semua pun syok sebab tak ada berpeluh-peluh.

Baca lagi: Itinerari 3 Hari 2 Malam Ke USS Singapura Dengan Bajet Bawah RM700 Seorang


Movie Animation Park Studios Bakal Dibuka Di Ipoh, Perak

Movie Animation Park Studios yang terletak di Ipoh, Perak merupakan teman tema animasi yang pertama di Asia. Dijadualkan pembukaannya pada Julai 2016 ini, ia merupakan taman tema yang sesuai untuk hiburan seisi keluarga. Dengan anggaran kos sebanyak RM450 juta, taman tema ini akan menambah satu lagi pilihan buat rakyat Malaysia dalam memilih destinasi percutian mereka kelak.

Gambaran pelukis illustrasi terhadap Movie Animation Park Studios setelah ia siap sepenuhnya.

Movie Animation Park Studios di dalam proses pembinaan.

Apa yang menariknya, Movie Animation Park Studios ini turut mengetengahkan animasi kegemaran ramai iaitu siri BoBoiBoy sebagai salah satu tarikan utama mereka. Pasti kanak-kanak yang menggemari watak BoBoiBoy tidak sabar-sabar untuk bermain di tarikan tersebut.

Selain itu, Movie Animation Park Studios ini turut menawarkan 6 zon bertema dengan lebih daripada 40 tarikan dan permainan. Antara zon bertema yang disediakan adalah The Home of BoBoiBoy, Stunt Legends, Dreamworks Adventure Zone, The Smurfs, Megamind Megadrop dan Fantasy Forest Zone.

Pengunjung akan berpeluang melawat Home of BoBoiBoy, yang mengetengahkan BoBoiBoy 4D Adventure, BoBoiBoy Hero Academy, Tok Aba Kokotiam dan pelbagai lagi.

Stunt Legends merupakan persembahan aksi kereta dan motor yang pertama di Asia Tenggara. Ia ditempatkan di sebuah arena dengan kapasiti sebanyak 2000 tempat duduk buat para pengunjung.

Berhiburlah dengan Mr. Peabody & Sherman’s Time Adventure, Megamind Megadrop, Casper’s Birthday Blast serta pelbagai lagi tarikan.

Tonton persembahan Smurftastic yang turut memaparkan efek istimewa CGI.

Rasai pengalaman menjelajahi serta pengembaraan di dalam alam penuh fantasi.

Nikmati pengalaman menjamu selera serta berbelanja di ruang yang direka khas untuk para peminat angkasa.

Harga tiket masuk ke Movie Animation Park Studios.

Untuk maklumat lanjut berkenaan Movie Animation Park Studios ini, anda bolehlah melayari laman web rasmi mereka. Mereka juga boleh dihubungi melalui talian 05-501 5666 atau 03-7499 0092.

BACA: 7 Sebab Kenapa Ipoh Adalah Destinasi Percutian Paling Hipster Di Malaysia


10 Siri Dan Filem Yang Paling Banyak Ditonton Di Netflix UK

Penggemar drama bersiri di Netflix pastinya mengetahui siri apa yang sedang trending kini dan menjadi tempat rujukan rakan-rakan. Terbaharu Netflix UK & Ireland baharu sahaja mengeluarkan senarai siri paling banyak ditonton sepanjang bulan April dalam kalangan penonton.

Senarai tersebut menunjukkan 10 filem, siri, dokumentari, program realiti dan rancangan bukan berbahasa Inggeris paling banyak ditonton di United Kingdom bulan lepas. Menurut kenyataan Netflix, 10 siri terbaik ini dikira sebagai satu tontonan sekiranya ditonton 70% daripada satu episod.

Overall top ten most-watched in the UK in April:

1. Our Planet2. The Perfect Date3. The Highwaymen4. The Silence5. Black Summer6. After Life7. The Spy Who Dumped Me8. Riverdale9. Chilling Adventures of Sabrina10. You vs. Wild

— Netflix UK & Ireland (@NetflixUK) May 9, 2019

6. Pirates of the Caribbean: Dead Men Tell No Tales7. Baywatch8. Guardians of the Galaxy Vol. 29. Sniper: Ultimate Kill10. Sicario: Day of the Soldado

Top ten most-watched documentaries in the UK in April:

1. Our Planet2. The Disappearance of Madeleine McCann3. Homecoming: A film by Beyoncé4. The Legend of Cocaine Island5. Street Food

Netflix UK juga memberitahu mereka sedang dalam tempoh untuk menghasilkan senarai 10 siri terbaik secara mingguan bermula minggu ini. Mungkin Netflix boleh mengeluarkan senarai siri dan file terbaik yang ditonton di seluruh dunia tidak lama lagi.


8 Sebab Anda Perlu Berehat Daripada Kerja. #8 Kemaskini Resume Anda

Semua orang bekerja. Bekerja sebenarnya bagus untuk diri anda tetapi jika anda terlebih bekerja, itu tandanya sesuatu benda akan menjadi buruk. Anda pernah terlebih bekerja? Mari kita lihat tanda di mana kita perlu berehat atau bercuti daripada bekerja.

Anda pernah membuat semakan terhadap laporan kerja yang anda lakukan dan anda terjumpa kesilapan menaip di dalam laporan ataupun kita kenal sebagai typo? Atau lebih buruk lagi bos anda yang menjumpai kesilapan typo anda? Apabila kita terlebih bekerja, otak kita akan berhenti memberi perhatian dikala kita perlukannya. Hasilnya, kesilapan-kesilapan kecil akan dilakukan oleh anda di mana anda tidak pernah lakukan selebumnya (typo eh?). Semua orang ada pengalaman terlebih bekerja dan kesilapan kecil sering berlaku di mana sahaja. Sekiranya ianya berlaku kepada anda, inilah masanya untuk anda berehat daripada bekerja.

Anda pernah sampai ke tempat kerja di awal pagi, duduk di kerusi anda, lihat to-do list anda, dan anda ingin menangis melihatnya? Itu tandanya anda terlebih bekerja dan anda perlukan rehat dengan bercuti ke pantai Teluk Bahang dan bersukan secara pelik. Eh? Walaupun hari itu merupakan hari bekerja yang biasa tetapi anda masih berperasaan berat ke tempat kerja, itu tandanya anda perlukan rehat.

Anda berjalan ke tempat kerja anda dan anda berasa tiba-tiba ingin tidur di dalam almari mahupun bawah meja pejabat, itu tandanya sudah cukup bagi anda. Bila anda bekerja terlalu lama tanpa rehat , anda akan sentiasa berasa dalam keadaan penat. Ini juga merupakan salah satu punca kesilapan kecil boleh berlaku seperti dinyatakan sebelumnya. Pekerja yang mendapat rehat secukupnya merupakan pekerja yang gembira dan anda perlukan rehat untuk berasa gembira.

Akan tiba masa bilamana tindakan biasa pekerja bawah anda mendatangkan rasa marah kepada anda. Perkara yang dilakukan adalah perkara harian yang dilakukan oleh anda tapi anda seperti tidak dapat menerimanya secara normal. Jika ini adalah sikap anda, dapatkan kelulusan bercuti secepat mungkin.

Bila anda fikirkan tentang beban kerja, berasa marah, dan terlalu memikirkan tentang kesilapan yang terjadi, anda berada dalam keadaan stress sebenarnya. Ini akan membawa kepada anda tidak cukup tidur, lalu anda menghidap insomnia. Ini akan menghasilkan sifat seperti kita bincangkan di atas kerana tidur yang cukup dan rehat yang sempurna adalah penting bagi seorang pekerja.

Anda banyak habiskan masa bermain game ataupun melayari social media di smartphone anda? Anda melihat skrin komputer dan nampak tulisan di skrin seperti kabur? Fokus adalah penting untuk hasilkan kerja yang baik dan sekiranya anda bermasalah untuk fokus, hasil kerja anda tentulah tidak baik. Ini menunjukkan prestasi kerja anda dan orang lain akan menilai anda tidak membuat kerja dengan baik. Tolong diri anda dengan mengambil cuti berehat.

Bila anda rasa baik anda akan bekerja bersungguh-sungguh dan lakukan yang terbaik. Bagaimana kalau mood anda tidak baik pula? Sekiranya anda berasa hilang motivasi untuk bekerja disebabkan terlalu banyak beban kerja yang anda hadapi, anda perlu ambil masaberehat.

Setakat ini kes yang paling teruk sekali adalah kekurangan cita-cita. Anda mungkin tidak memikirkan matlamat jangka panjang anda lagi kerana anda memberi tumpuan kepada pekerjaan sehari-hari. Impian anda untuk bergerak ke atas tangga syarikat atau mencari pekerjaan impian anda kelihatan seperti impian yang jauh. Jika keutamaan anda telah jauh terpesong, anda perlu mengambil masa keluar untuk pergi belajar semula apa yang anda benar-benar mahu.

Apabila tiba masanya untuk berehat seketika dari kerja, anda ambil sahaja masa untuk berehat. Pergi ke tempat kerja setiap hari adalah penting tetapi mengambil rehat sekali-sekala adalah sama penting. Jangan teragak-agak mengambil sedikit masa jika ia bermakna dan anda akan menjadi pekerja yang lebih baik pada kemudian harinya.


‘Everest’ Adaptasi Kisah Benar Pendakian Gunung Yang Meragut Nyawa

Jika anda menonton trailer filem Everest ini, pasti ia menggegar adrenalin anda.

Mula menjalani penggambaran pada November 2013, filem adaptasi dari kisah benar ini telah menelan kos produksi sebanyak USD65 juta. Filem ini bakal ditayangkan di pawagam pada September 2015.

Jika anda seorang yang meminati adventure dan aktiviti lasak, filem ini pastinya sesuatu yang anda tunggu.

BACA: Lelaki Melayu Ini Mahu Berbasikal, Tawan Everest Dan Pecahkan Guiness World Record!

BACA juga: 9 Tips Tawar Harga ‘Kaw-Kaw’ Sewaktu Membeli Belah Di Vietnam

LIKE dan FOLLOW Vocket di Facebook serta Instagram


‘Mowgli Malaysia’ Jadi Bintang Utama Untuk Telemovie Budok Kuba

Masih ingat dengan gambar seorang budak lelaki dikelilingi kerbau yang memenangi Anugerah Imej Terbaik Asia 2018? Nampaknya selepas muncul dalam gambar, adik Mohd Syukur Khamis akan muncul pula di kaca TV menerusi telemovie ‘Budok Kuba’.

Melalui gambar dan video viral “budak kerbau” kini ke kaca tv. Sebuah konflik keluarga keluarga tentang nilai kasih sayang yang menyaksikan perhubungan sesama manusia tiada ertinya jika tanpa kasih sayang, sebaliknya kasih sayang antara manusia dan haiwan mampu mengatasinya. Ammar memilih Kuba sebagai tempat memgadu dan bersahabat bagi mengisi kekosongan dirinya. Namun keluarga memilih untuk memisahkan mereka. #BudokKuba #AstroCitra #CitraHd #CitraExclusive Sabtu 20 Julai , 9 Malam. Lakonan hebat Dato’ Fizz Fairuz, Wan Hanafi Su , Emelda Rosemila , Kamaliah Md Dom, Sarah Daud Memperkenalkan adik Syukur Khamis

A post shared by  BamBamStudios (@bambam_studios) on Jul 15, 2019 at 12:20am PDT

‘Budok Kuba’ yang ditulis oleh Jo Sidek ini merupakan kisah fiksyen diinspirasikan daripada foto Syukor yang diambil oleh dua individu iaitu jurugambar Mohd Nazri Sulaiman dan Pegawai Kebudayaan Jabatan Kebudayaan dan Kesenian Negara (JKKN) Terengganu, Abdullah Deen Mohd Zain.

Ianya mengisahkan Amar (Syukor) yang sukar untuk menyesuaikan diri dengan hidup setelah berpindah dari bandar ke kampung ibunya kerana penceraian ibu bapanya.

Menemui ketenangan dalam kalangan kerbau dan haiwan ternakan milik datuknya, Amar mula melalui konflik selepas bapanya berubah hati akibat daripada perkahwinannya yang tidak dikurniakan cahaya mata.

Filem ini pastinya akan memaparkan hubungan baik Syukor dengan kerbau peliharaannya. Telemovie Budok Kuba akan ditayangkan di saluran Astro Citra Sabtu ini (20 Julai) pada jam 9.00 malam.


‘Mowgli Malaysia’ Kongsi Khabar Duka, 25 Ekor Kerbau Mati Dipercayai Kerana Wabak

Tahun lalu, nama Syukor Khamis atau Kampung Boy dari Terengganu menjadi sebutan masyarakat dalam dan luar negara dek kerana kemesraannya bermain bersama kerbau yang dijaganya di Terengganu.

Telatah beliau bersama sekawan kerbau itu mula mencuri perhatian selepas gambarnya yang diambil jurugambar profesional itu pada 2019 mula tersenarai dan memenangi beberapa anugerah di peringkat antarabangsa.

Susulan daripada populariti yang diraih selepas mendapat pengikitirafan tersebut, kisah hidup Syukur bersama kerbaunya menjadi ikutan ramai di media sosial.

Bagaimanapun, pada pagi tadi perkongsian terbaru daripada Kampung Boy itu membuatkan netizen tergamam apabila beliau berkongsikan khabar duka kematian sekawan 25 ekor kerbau yang dijaganya.

Dalam hantaran yang dibuat di Facebook itu, Syukur menjangkakan kematian haiwan jagaannnya itu berpunca daripada wabak yang melanda haiwan ketika ini.

“Dugaan besar buat kami sekeluarga, mungkin sekarang musim wabak.

“Kami sekeluarga mengharapkan doa dari semua agar musibah ini segera berakhir,” tulis akaun Facebook Syukor Khamis-Kampong Boy

Perkongsian daripada Syukor itu mula tular di media sosial sejak pagi ini dan mula menerima ucapan takziah daripada netizen atas kejadian tersebut.

Antara yang terawal memberikan respon mengenai perkara itu adalah bekas mufti dan menteri agama ketika ini Datuk Dr. Zulkifli Mohamad al-Bakri yang menyampaikan ucapan takziah melalui satu hantaran di Facebook.

Orang ramai yang meninggalkan komen di hantaran yang dibuat di kedua-dua akaun tersebut juga menzahirkan rasa sedih terhadap tragedi tersebut dan meninggalkan kata-kata semangat buat anak muda dari Terengganu itu.

“Moga Allah beri kekuatan buat adik Syukor dan keluarga, semoga dipermudah segala urusan, Amin.

“Insya Allah ada rezeki lain untuk adik Syukur sekeluarga yang telah Allah aturkan,” tulis netizen di perkongsian tersebut.

Baca perkongsian kami mengenai gambar Syukor sebelum ini yang pernah memenangi anugerah di pautan di bawah.

Gambar ‘Mowgli Malaysia’ Ini Berjaya Peroleh Anugerah Imej Terbaik Asia 2018

‘Mowgli Malaysia’ Jadi Bintang Utama Untuk Telemovie Budok Kuba


MPH Jelaskan Punca Penutupan Beberapa Cawangan Kedai Buku

Beberapa minggu kebelakangan ini hangat diperkatakan dalam kalangan masyarakat mengenai ura-ura penutupan beberapa cawangan kedai buku terkenal MPH di seluruh negara. Malah pihak kami juga melaporkan perkara itu sebelum ini yang menjadi tanda tanya dalam kalangan netizen.

Bagi mengelakkan perkara tersebut terus menjadi  persoalan dalam kalangan orang ramai, pihak MPH Group Sdn Bhd pada semalam tampil menjelaskan perkara tersebut, seperti dilaporkan di portal SAYS.

Laporan tersebut menyebut peralihan kepada sistem “e-dagang dan ekosistem digital” menjadi salah satu sebab penutupan beberapa cawangan seperti yang tular sebelum ini.

“Kami mahu berhubung dengan pelanggan melalui beberapa touchpoints (titik sentuh perniagaan), sama ada dalam talian mahupun luar talian dengan menggunakan kesemua saluran,” kata ketua pegawai eksekutif Donald Kee.

Untuk memastikan perkara itu dapat direalisasikan, pihaknya perlu menggunakan  kesemua sumber yang ada dan mengamalkan pendekatan baru seperti menggabungkan kesemua cawangan yang tidak menunjukkan prestasi perniagaan yang baik.

Keputusan untuk beralih kepada platform e-dagang itu juga difahamkan kerana peningkatan jualan secara mendadak di laman MPHOnline.com ketika situasi perintah kawalan pergerakan ketika ini.

Susulan perkembangan positif trend pembelian dalam kalangan pelanggan ketika ini juga menurut mereka menyaksikan sistem jualan atas talian mereka sedang ditambah baik dan bakal dilancarkan kembali pada suku keempat tahun ini.

Selain peralihan kepada sistem atas talian, pihak MPH juga dalam kenyataan mengumumkan mereka merancang untuk membangunkan sistem vending machine sebagai salah satu tarikan terbaru mereka.

Mesin tersebut yang bakal diletak di beberapa kawasan strategik seperti stesen kereta api, universiti dan hospital akan membolehkan pelanggan mengambil (pick-up) buku yang telah dipesan mereka di dalam talian.

Jadi kepada anda yang tertanya-tanya dengan khabar angin yang mengatakan kedai buku tersebut bakal menutup operasi mereka di beberapa cawangan, kini anda tidak lagi perlu risau dengan perkara tersebut.

Pengecilan itu bukanlah bermakna kita tidak akan dapat lagi membaca buku-buku daripada kedai buku yang penuh nostalgik ini tetapi merupakan strategi perniagaab bagi memastikan kita akan dapat terus membeli tetapi dengan cara yang lebih mudah dan ditambah baik.

Baca mengenai perkongsian netizen sebelum ini yang menimbulkan tanda tanya dengan status penutupan beberapa cawangan kedai buku terkenal itu sebelum ini di pautan di bawah.

Tular Senarai Cawangan MPH Bakal Ditutup, Ini Apa Yang Kami Ketahui Setakat Ini

15 Tahun Beroperasi, Akhirnya MPH 1 Utama Bakal Ditutup

Ini Senarai Kedai Buku Yang Buka Secara ‘Online’ Sepanjang Tempoh PKP


MPK Kecewa Laluan Ke Teluk Tongkang Kerap Diceroboh Geng Basikal Tidak Bertanggungjawab

Tidak dapat dinafikan aktiviti percutian di kawasan pantai sering mendapat tempat di hati masyarakat kita, namun destinasi yang terkenal sebagai tarikan pelancong ini juga sering dilihat menjadi mangsa kepada budaya vandalisme.

Jika sebelum ini kami telah berkongsi mengenai tarikan pelancong di Pantai Pengkalan Balak, Alor Gajah yang dijadikan meja untuk berkelah, kali ini perkara tersebut terjadi pula di Kuantan apabila laluan ke Teluk Tongkang sering diceroboh geng basikal.

Menerusi perkongsian Majlis Perbandaran Kuantan di laman Facebook, pihak tersebut telah memuat naik beberapa gambar menunjukkan terdapat beberapa penunggang basikal telah menggunakan laluan tersebut dengan menghiraukan papan tanda larangan yang diletakkan di kawasan tersebut.

Tidak cukup dengan itu, gambar yang dimuat naik turut memaparkan penghadang bagi laluan tersebut telah tercabut oleh pihak yang tidak bertanggungjawab.

“Terpampang papan tanda tidak dibenarkan laluan oleh basikal, diletakkan pula penghadang, namun dipatahkan dan di lalui juga oleh penunggang basikal.

“Bila laluan rosak, merbahayakan pengunjung yang lain. Beginilah berulang-ulang masalah laluan ke Teluk Tongkang ini bertahun-tahun,” menerusi perkongsian yang dimuat naik.

Walaupun rata-rata netizen yang memberi komen tidak setuju akan tindakan yang dibuat oleh pengunjung, sebahagian daripada mereka turut memberi beberapa cadangan bagi mengelakkan perkara berikut terjadi sekali lagi pada masa akan datang.

“Majlis Perbandaran Kuantan , saya cadangkan untuk Majlis Perbandaran Kuantan (MPK) meletakkan pekerja berpakaian awam di sekitar taman awam di Kuantan.

“Saman sesiapa yang buang sampah merata, merokok merata, termasuklah melanggar amaran seperti ini. Melaka pernah buat macam ni dan memang berkesan,” komen seorang netizen di ruangan komen.

“Denda 1000, baru ada akal. Bukti dah ada, saman je lah, barulah yang lain takut hendak buat benda yang sama,” luah netizen.

Diharap dengan perkongsian ini, ia dapat menjadi sebuah ikhtibar kepada pengunjung lain untuk tidak mencemarkan serta sentiasa memelihara mana-mana tarikan pelancong dengan baik.

Baca perkongsian kami yang terdahulu mengenai arca penyu di Melaka yang dijadikan sebagai meja berkelah pada pautan di bawah.

Belum Seminggu Dirasmikan, Pengunjung Jadikan Arca Penyu Di Melaka Sebagai Meja Piknik

Netizen Luah Kekecewaan Selepas Melihat Gambar Bersama Basikal Di Atas Pokok Ini

Risau Jadi Trend Panjat ‘Roundabout Elmina’, Netizen Berang Dengan Sikap Geng Basikal


MPKj Diarah Bayar Pampasan RM2,980 Selepas Pemandu Menang Kes Tuntutan Jalan Berlubang

Pada minggu lalu seorang lelaki memenangi tuntutan pampasan terhadap sebuah majlis tempatan selepas keretanya mengalami kerosakan akibat jalan berlubang. Majlis Perbandaran Kajang (MPKj) diperintahkan untuk membayar Dr Fahrurrazi Hamid sebanyak RM2,980, merangkumi kos empat rim (RM1,800), satu tayar (RM800), ruang pelaras (RM180), dan caj tunda (RM200).

Kini Fahrurrazi menyeru pengguna jalan raya lain untuk mempertahankan hak masing-masing. Ini supaya kualiti jalan raya berada di tahap yang baik dan selamat.

“Kita mesti tegas mengambil tindakan terhadap pihak berkuasa tempatan supaya mereka lebih proaktif dalam memastikan jalan raya yang orang ramai lalui selamat.

“Jangan putus asa dalam mendapatkan pampasan akibat kerosakan jalan yang tidak diselenggara,” katanya kepada portal Free Malaysia Today.

Selepas pada mulanya dinafikan pampasan oleh Takaful Malaysia Berhad, syarikat insurans Majlis Perbandaran Kajang (MPKj), Fahrurrazi mendapatkan bantuan daripada Tribunal Tuntutan Pengguna. Bagaimanapun, beliau dimaklumkan bahawa tribunal tidak mempunyai kuasa untuk menyelesaikan perkara itu.

“Walaupun kecewa dengan MPKj dan tribunal, saya membuat kajian di internet dan mendapati individu boleh memfailkan tuntutan kecil di bawah RM5,000 di Mahkamah Majistret,” katanya.

Katanya, dia memfailkan tuntutan di mahkamah dan terpaksa menghadiri enam pengurusan kes dalam tempoh 12 minggu sebelum tarikh perbicaraan ditetapkan pada Julai lalu.

“Saya hanya mahu menegakkan hak saya. Wang bukan tujuan utama, ini adalah soal prisip,” kata Fahrurrazi yang mewakili dirinya sendiri di mahkamah.

Terdahulu Fahrurrazi menang kes tersebut dan mahkamah mengarahkan MPKj membayar tuntutan berjumlah RM2,980 untuk menggantikan empat rim (RM1,800), tayar (RM800), upah penjajaran roda (RM180) dan caj kereta tunda (RM200).

Fahrurrazi berkata semua pengguna jalan raya mesti memainkan peranan mereka sebagai pengguna dan pembayar cukai bagi mendesak PBT lebih bertanggungjawab terhadap keadaan jalan raya.

“Saya bersyukur kejadian ini hanya merosakkan kereta dan saya tidak cedera atau kemalangan. Banyak kemalangan di negara ini berpunca daripada lubang di jalan raya yang menyebabkan kecederaan dan kematian

“Kita perlu mempertahankan hak kita walaupun ia mengambil masa yang lama dan menguji stamina,” tambah beliau lagi.

Kejadian yang berlaku September 2020 pada waktu malam di Jalan Sungai Long berhampiran Budiman Business Park telah menyebabkan kereta Fahrurrazi mengalami kerosakan teruk sehingga kerugian RM3,580.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


MPS Bakal Tawar Insentif Wang Kepada Peniaga Yang Gunakan Transaksi Cashless

Pembayaran secara cashless sudah menjadi satu keperluan untuk transaksi seharian. Namun, tidak semua peniaga yang sedia menggunakan medium pembayaran ini kerana merasa leceh.

Oleh itu, Majlis Perbandaran Selangor (MPS) ketika ini sedang merancang meningkatkan penyertaan peniaga pada penggunaan medium cashless tersebut dan kelak bakal memberikan insentif kepada mereka yang mengamalkannya.

Untuk peringkat awal, pihak MPS sudah mengenal pasti kawasan Bandar Baru Selayang selaku lokasi perintis untuk pelaksanaan insiatif ini dan dimaklumkan insentif tersebut akan diberi dalam bentuk wang bagi tujuan meningkatkan motivasi para peniaga.

Usaha ini dilihat sangat bagus kerana majoriti pengguna sudah tidak lagi membawa wang kertas dan lebih selesa menggunakan kaedah pembayaran secara cashless. Ditambah pula dengan penerimaan Google Pay dan Apple Pay sekaligus menambah jumlah pengguna cashless.


Premis Melombong Bitcoin Di Puchong Diserbu MPSJ

Sekiranya anda melombong bitcoin, apa yang berlaku di Puchong ini mungkin bakal menjadi pengajaran buat anda. Majlis Perbandaran Subang Jaya (MPSJ) baru-baru ini telah menyerbu sebuah premis yang dikatakan telah menjadikan sebuah rumah sebagai premis melombong bitcoin secara haram.

Difahamkan aktiviti yang dijalankan ini sudah dijalankan sejak beberapa bulan lalu di dua kediaman berbeza di Jalan Merbok 2, Puchong Jaya sebelum pihak MPSJ berpihak untuk menyerbu premis ini.

Keputusan untuk menyerbu premis ini dibuat setelah MPSJ menerima aduan daripada penduduk setempat dimana jiran tertangga yang berada sekitar Jalan Merbok 2 sering mengalami masalah gangguan elektrik yang kerap.

Lebih bermasalah apabila premis ini sering dijadikan pusat untuk orang ramai berkumpul membuatkan penduduk setempat sering mengalami masalah meletak kenderaan mereka. Pemilik premis ini juga didakwa MPSJ selepas menyalahi undang-undang menjalankan perniagaan di dalam kediaman secara haram.

Berdasarkan hasil siasatan yang dibuat, MPSJ telah mendapati premis ini dibenuhi dengan sejumlah besar bilangan komputer yang diasingkan dengan beberapa keping papan lapis. Wayar yang disambung pada komputer juga didapati berselirat penuh dibahagian lantai premis.

Setakat ini rumah ini telahpun dikosongkan daripada sebarang aktiviti melibatkan perlombongan bitcoin untuk mengelakkan daripada perkara yang sama berlaku lagi.


‘MPV Futuristik’ Dengan 10-Tempat Duduk, Hyundai Staria Dilancarkan Di Malaysia Bermula RM179,888

Hari ini Hyundai-Sime Darby Motors (HSDM) telah melancarkan MPV dengan rekaan futuristik Hyundai STARIA 10-seater dengan tiga varian untuk dipilih iaitu Lite, Plus dan Max — bermula daripada RM179,888.00.

Direka untuk keluarga besar dan perniagaan, versi 10-seaters ini mempunyai susun atur tempat duduk 2-3-2-3. Ia mempunyai ruang simpanan yang praktikal dan tempat duduk boleh dilaras mengikut kepelbagaian ketinggian untuk kegunaan anda sendiri bagi keperluan yang berbeza, seperti pengangkutan kargo dan peralatan sukan, atau pergi melakukan aktiviti perkhemahan.

Menurut En. Low Yuan Lung, Pengarah Urusan HSDM, Hyundai Staria ini adalah MPV besar yang paling serba boleh yang dilancarkan oleh Hyundai yang menawarkan fleksibiliti maksimum dengan ‘konfigurasi tempat duduk’ dan ‘full-flat seats’. Ia mempunyai kapasiti yang memuatkan sehingga 1,024 liter dengan tempat duduk ‘dibaringkan’ sepenuhnya.

MPV 10-tempat duduk ini dilengkapi enjin 2.2 CRDi berkuasa diesel yang dipadankan dengan transmisi automatik 8-kelajuan. Ia memberikan anggaran output kuasa 177PS dan 431Nm tork. Pengecas turbo penyejuk udara yang berkecekapan tinggi mempunyai prestasi pemampat dan roda turbin yang lebih baik untuk prestasi tork berkelajuan rendah yang lebih baik.

Daripada segi ciri keselamatan pula, semua tempat duduk dilengkapi dengan tali pinggang keledar three-point dan headrest serta ISOFIX pada tempat duduk di baris kedua. Ia turut dilengkapi dengan Hyundai Smartsense, keselamatan aktif dan teknologi bantuan pemanduan.

Antara ciri-ciri lain yang turut disertakan dalam suite Hyundai Smartsense (bagi varian terpilih) ialah Forward Collision Avoidance Assist (FCA), Rear Cross-Traffic Collision-Avoidance Assist (RCCA), Lane Keeping Assist (LKA) dan Smart Cruise Control (SCC) dengan fungsi Stop and Go yang memastikan SCC berfungsi walaupun kenderaan berhenti sepenuhnya.

Pada masa sama pelanggan turut ditawarkan dengan pakej naik taraf pilihan tersedia seperti pemasangan tangga sisi (standard atau elektronik), infotainmen bumbung belakang dan kemasan dalaman diperbuat daripada Alcantara.

Harga rasmi bagi pasaran Malaysia bagi Staria Lite ialah RM 179,888.00, bagi Staria Plus pula RM 196,888.00 dan varian tertinggi Staria Max bernilai RM209,888.00 sahaja.

Kesemua harga tersebut untuk semenanjung Malaysia dan tidak termasuk insurans. Setiap pembelian Hyundai Staria hadir dengan waranti standard 2 tahun atau 50,000km (mana-mana dahulu).

Pelanggan juga diberikan ‘optional upgrade‘ bernilai RM10,000 menjadikan waranti tersebut 5 tahun atau 300,000km (mana-mana dahulu), serta servis percuma untuk 3 tahun atau 50,000km (mana-mana dahulu).

Tempahan sudah dibuka bermula hari ini, anda boleh lawati mana-mana pusat pameran dan jualan untuk mendapatkan MPV berbentuk futuristik ini. Atau anda boleh layari laman web di sini untuk menempah secara dalam talian sahaja.


Mr D.I.Y. Bersedia Untuk Memasuki IPO Dengan Nilai RM1.5 Bilion

pengendali kedai barangan perkakasan rumah, MR D.I.Y Trading Sdn Bhd (Mr D.I.Y) dalam perancangan untuk melancarkan initial Public Offering (IPO) sama ada di Malaysia atau Hong Kong pada suku keempat tahun ini.

Perkara berkenaan diumumkan oleh CEO Creador Sdn Bhd, Brahmal Vasudevan. Creador memegang 18% saham syarikat Mr. DIY, manakala baki saham masih lagi dipegang oleh pengasas Mr.DIY.

Menurut The Star, Mr DIY bakal memasuki IPO dengan nilai RM1.5 bilion. Tahun lalu, Mr DIY berjaya membuat keuntungan sebanyak RM300 juta berbanding pendapatan sebanyak RM1.8 bilion.

Cawangan pertama Mr DIY dibuka di Jalan Tunku Abdul Rahman pada Julai 2005 dan kini sudah berkembang lebih 650 cawangan di Asia Tenggara. Dengan lebih 8,000 pekerja, Mr DIY melayan lebih 128 juta pelanggan setiap tahun di Malaysia, Thailand, Brunei, Indonesia dan juga Singapura.

Kejayaan Mr DIY beberapa tahun ini adalah kerana mereka mengekalkan bisnes model menjual barangan yang mampu milik oleh semua. Dengan pilihan barangan yang pelbagai, ianya nyata menjadi pilihan orang ramai untuk membeli barangan perkakasan rumah. Kami yakin apabila anda masuk Mr DIY, barang lain yang dicari barang lain yang akan dibeli.

Mr DIY kini tampil dengan laman e-commerce yang lebih menarik dan mampu untuk bersaing dengan laman e-commerce yang lain seperti Lazada dan Shopee. Semoga perjalanan Mr DIY untuk IPO ini berjalan lancar dan dapat mengembangkan lagi cawangan Mr. DIY di seluruh Asia Tenggara.

#RealDeal. Nak dapatkan handphone power 8GB RAM + 128GB Storage? Jom tonton video ini.


8 Sebab Kenapa George Town, Pulau Pinang Bandar Tempatan Paling Best

Pulau Pinang pernah dinobat sebagai antara destinasi popular di kalangan rakyat Malaysia untuk bercuti. Baru-baru ini pula Lonely Planet dan Los Angeles Times memilih George Town sebagai salah satu bandar pilihan dan pelancongan bagi tahun 2016

Berikut 8 sebab kenapa George Town adalah bandar tempatan paling best di negara ini:

Makanan paling best di sini bukan di kafe hipster, tapi di gerai yang terdapat di lorong di sekitar sini. Dari passembur hinggalah ke ais kacang. Itu belum lagi mee mamak, char kuey tiow dan nasi kandar dan berbagai jenis masakan utara. Makanan apa bangsa yang tak ada? Makanan Melayu, Cina dan India semua ada. Syurga makanan lah katakan.

Baca: Top 5 Kafe Hipster Di Pulau Pinang

2. Disenaraikan sebagai Warisan Sejarah UNESCO (UNESCO World Heritage)

Memiliki bangunan lama berusia lebih daripada 500 tahun menjadikan George Town kaya dengan sejarah. Maka tidak hairanlah bandar ini menerima pengiktirafan oleh UNESCO

Dari tokong Cina, masjid lama, bangunan milik baba peranakan hinggalah town hall yang pernah dibina oleh British menjadikan senibina di George Town menarik dan mempunyai nilai sejarah yang tersendiri.

Baca lagi: Rumah Lama Tahun 60an Di Pulau Pinang Ini Dihias Gaya Minimalis

4. Dipilih sebagai bandar ke 3 terbaik di dunia untuk para pesara menjalani kehidupan yang baru.

Majalah Forbes telah memilih George Town sebagai bandar ke 3 terbaik di dunia untuk para pesara menjalani kehidupan baru yang menarik. Antara faktor yang diambil kira dalam pemilihan ini adalah cuaca, kemudahan prasarana dan kos sara hidup.

5. Dikelilingi pantai dengan pemandangan menarik

Terletak di sebuah pulau menjadikan George Town bandar pinggiran pantai dengan pemandangan yang indah.

6. Kemudahan prasarana yang moden dan lengkap

Dengan populasi penduduk seramai 500,000 orang di Georgetown dan berbagai peluang pekerjaan, semestinya kemudahna prasarana di sini juga moden dan lengkap.

7. Tak jauh dari Taman Negara dan Taman Botani

Untuk ke taman negara hanya mengambil masa selama 45 minit memandu dari George Town.

Taman Botani yang terletak di tengah bandar pula memudahkan mereka yang inginkan suasana nyaman dan tenang. Dibina oleh British pada tahun 1884, taman botani mengandungi pelbagai jenis spesies tumbuhan asli dan eksotik, air terjun setinggi 122 meter dan monyet yang dibenarkan hidup bebas di sini.

Georgetown merupakan antara lokasi strategik bagi mereka yang ingin melabur dalam bidang hartanah. Bagi mereka yang terlibat dalam perniagaan rumah tamu seperti AirBnB pula, mungkin sudah tiba masanya anda melebarkan sayap ke bandar ini.

LIKE dan FOLLOW Vocket di Facebook serta Instagram


MR D.I.Y Catat Keuntungan Mencecah RM136.1 Juta Sempena Suku Tahunan Keempat 2022

Sebut mengenai kedai MR.DIY pasti ramai yang cukup mengenalinya. Menawarkan seleksi barangan dengan harga mampu milik antara yang membuatkan rangkaian kedai ini menjadi pilihan pengunjung.

Terbaharu, MR D.I.Y Group (M) Bhd sekali lagi melakar sejarah apabila berjaya mencatatkan keuntungan mencecah RM136.1 juta bagi suku tahunan keempat 2022. Keuntungan yang diperoleh merupakan peningkatan sebanyak 1.13% berbanding suku tahunan keempat 2021 iaitu sebanyak RM134.5 juta.

Menurut Adrian Ong selaku CEO MR D.I.Y Group (M) Bhd, pihak mereka bercita-cita untuk membuka sebanyak 180 kedai rangkaian MR.D.I.Y meliputi pelbagai jenama di bawah syarikat mereka bagi tahun 2023 ini. Pertambahan kedai ini bakal membolehkan mereka memiliki sebanyak 1,200 cawangan seluruh Malaysia menjelang akhir tahun ini.

Untuk pengetahuan, syarikat ini berjaya membuka sebanyak 900 cawangan pada akhir 2021 dan bertambah sebanyak 1,080 cawangan pada akhir tahun 2022 meliputi tiga jenama iaitu MR.DIY, MR.TOY dan juga MR.Dollar.

Pihak MR D.I.Y juga turut mengumumkan dividen sebanyak RM56.6 juta bagi suku tahunan keempat 2022 yang sekaligus membawa kepada jumlah dividen sebanyak RM204.2 juta sepanjang tahun.

Melihat kepada perkembahan MR D.I.Y, syarikat ini optimis untuk menambah lagi jumlah bilangan cawangan yang sekaligus bakal memudahkan pengguna mendapatkan barangan mampu milik.


MR D.I.Y. Sedia Buka 100 Cawangan Baharu Tahun Ini

Sejak mula MR D.I.Y melebarkan sayap dalam negara, jenama ini nampaknya seolah tidak lagi berpatah balik serta terus menjadi pilihan orang ramai di Malaysia menerusi penawaran barangan yang pelbagai pelbagai dengan harga mampu milik.

Berjaya menarik perhatian ramai menerusi pengumuman bulan lalu untuk mengambil sekitar 1,000 pekerja seluruh Malaysia, MR D.I.Y pada minggu ini mengumumkan syarikat mereka bersedia untuk mebukan 100 cawangan lagi pada tahun ini.

Di sebalik pandemik COVID-19 yang melanda, siapa sangka jenama ini sudah berjaya membuka 45 cawangan  pada tahun ini dimana kini MR D.I.Y sudah mempunyai 638 cawangan semuanya.

Mengulas mengenai pengambilan 1,000 pekerja, CEO MR D.I.Y, Adrian Ong mengatakan setiap cawangan bakal disertakan dengan 15 pekerja dimana pekerja baharu ini bakal ditempatkan di cawangan MR D.I.Y yang baharu.

Menariknya mengenai MR D.I.Y pihak mereka turut mengutamakan golongan kurang upaya untuk dalam usaha untuk membantu golongan ini mendapatkan pekerjaan.

Setakat ini MR D.I.Y dilaporkan mempunyai sekitar 10,000 pekerja dimana 84% daripadanya adalah warga tempatan. Sebuah angka dengan jumlah cawangan yang besar buat jenama ini. Semoga jenama ini terus konsisten dalam menawarkan barangan mampu milik buat orang ramai.

Kami kongsikan juga laporan MR. D.I.Y pada bulan lalu yang menawarkan 1,000 kerja kosong dengan gaji RM1,200 sebulan.

Mr. DIY Tawar 1,000 Kerja Kosong Dengan Gaji RM1,200 Sebulan

Pasar PJ Old Town Tawar 1,000 Kerja Kosong Untuk Warga Tempatan Dengan Gaji RM2,000 Sebulan


Adik-Beradik Peneraju MR.DIY Kekal Dalam Senarai 10 Hartawan Terkaya Di Malaysia

Walaupun keadaan ekonomi negara tidak menentu, kita masih boleh melihat peningkatan nilai kekayaan 50 hartawan di Malaysia yang mencecah $81.6 bilion (~RM376 bilion).

Lebih menarik pada senarai tersebut, Tan Yu Yeh dan Tan Yu Wei iaitu adik-beradik peneraju MR.DIY dilihat kekal tersenarai selaku 10 hartawan terkaya di Malaysia dengan nilai kekayaan bersih mencapai RM8.76 bilion (~$1.9 bilion).

Bagaimanapun nilai kekayaan tersebut diperhatikan jatuh lebih 20% dengan tangga kedudukan jatuh ke-9 berbanding tahun lalu tangga ke-8. Ini didorong hasil jualan perniagaan yang meningkat sederhana 18% bagi 2022 berbanding 32% pada 2021.

Ini didorong hasil jualan perniagaan yang meningkat sederhana 18% bagi 2022 berbanding 32% pada 2021. Namun mengikut laporan Forbes, peneraju MR.DIY ini kekal optimis akan peningkatan prestasi operasi mereka pada tahun ini, 2023.

Selain kedua-dua individu berkenaan, ini senarai penuh 10 hartawan terkaya di Malaysia pada kali ini.

3. Koon Poh Keong dan adik beradik- RM26.7 bilion

6. Lee Yeow Chor & Yeow Sang – RM21 Bilion

9. Keluarga Tan Yu Yeh & Yu Wei – RM8.76 bilion

10. Chia Song Kun & keluarga – RM8.3 bilion

Dengan tekanan kos sara hidup yang semakin tinggi, rangkaian MR.DIY menjadi pilihan rakyat marhaen untuk mendapatkan barangan keperluan pada harga yang rendah. Hal ini sekaligus akan menyumbang kepada pertumbuhan dan juga pendapatan syarikat dalam jangka masa panjang.


MR DIY Lebarkan Sayap Ke Pasaran Eropah, Cawangan Pertama Di Istanbul Kini Dibuka

Bermula dengan hanya menjual barangan perkakasan rumah pada tahun 2005 di Jalan Tuanku Abdul Rahman, Kuala Lumpur, kini MR DIY telah menjadi kedai peruncitan perkakasan rumah terbesar di Malaysia dan juga memiliki cawangan di Brunei dan Indonesia.

Terbaharu, MR DIY telah melebarkan lagi sayapnya dengan pembukaan kedai pertama MR DIY di Istanbul, Turki. Hal itu turut mendapat perhatian Kedutaan Turki di Kuala Lumpur dan pihak kedutaan mengucapkan tahniah atas pembukaan kedai pertama MR DIY di sana.

Southeast Asia's largest home improvement chain, Malaysia based MR. DIY, has started its investment journey in Europe with Turkey. We wish MR. DIY continued success on opening of their first store in İstanbul. pic.twitter.com/hI8R9kDPBe

— TurkishEmbassyKL (@turkishembinkl) November 19, 2021

Difahamkan, akan lebih banyak kedai MR DIY bakal dibuka di sana. Turki ialah pasaran kesembilan syarikat itu dan kedua di luar Asia Tenggara. Pembukaan tersebut turut mendapat perhatian netizen Malaysia dan rata-rata netizen berasa bangga dengan pencapaian syarikat MR DIY.

Pada Oktober 2020, MR DIY membuat penampilan sulungnya di Pasaran Utama Bursa Malaysia Securities Berhad dan penyenaraian MR DIY adalah penyenaraian terbesar di bursa Malaysia pada tahun itu. Berdasarkan harga terbitan RM1.60 sesaham ketika itu, MR DIY dinilai pada permodalan pasaran RM10 bilion.

Sementara itu, ketahui kisah jatuh bangun MR DIY sehingga berjaya tembusi pasaran luar negara pada pautan di bawah ini.

Dari Kedai Kecil Ke Bursa Malaysia, Ini Kisah Permulaan MR DIY Yang Ramai Tidak Tahu

Adik Beradik Pemilik MR DIY Antara Hartawan Baru Yang Tersenarai Dalam Forbes


Mr DIY Mahu Buka 135 Cawangan Lagi Menjelang Akhir Tahun Ini

Disaat rangkaian kedai lain gulung tikar berikutan kuasa pembeli serta faktor ekonomi, Mr DIY terus positif dan berjaya menambat hati pengguna dengan melebarkan rangkaian kedai mereka.

Terbaru, Mr DIY dalam usaha untuk menambah sebanyak 135 cawangan lagi menjelang akhir tahun ini sekitar Malaysia menjadikan jumlah rangkaian kepada 500 cawangan.

Pembukaan cawangan yang pesat ini merupakan sebuah perkara yang membanggakan buat Mr DIY memandangkan rangkaian kedai ini mula membuka cawangan pertama mereka seawal Julai 2005 di Jalan Tuanku Abdul Rahman.

Selain itu, Mr DIY turut memperkenalkan platform e-dagang iaitu MrDIY.com.my khusus buat orang ramai mendapatkan barangan yang tersedia dengan mudah.

Difahamkan Mr DIY telah berjaya mengutip jumlah jualan melebihi RM1 bilion pada tahun lalu dan berdasarkan laporan, Mr DIY mensasarkan peningkatan jualan sebanyak 40% berbanding tahun 2017.

Pada pendapat anda, apakah yang membuatkan Mr DIY sering menjadi gedung pilihan pengguna sehingga berjaya berkembang dengan pesat. Kongsikan pendapat anda bersama kami di ruangan komen.


MR. DIY Tarik Balik Jualan Pelekat Bentuk Tapak Kaki Di Semua Cawangan

Isu yang melibatkan agama merupakan satu isu yang sensitif, dan semalam tular di laman sosial Twitter mengenai produk footprint car stickers yang didapati warganet mengandungi kalimah Allah pada produk tersebut.

Sesiapa yg ada masuk kedai DIY, tolong cari brg ini & suruh tuan kedai tarik balik brg ini… pic.twitter.com/LJDchQM5Qq

— m.faizmin (@MSkylexer) February 6, 2019

Produk tersebut dibeli di kedai MR.DIY dan rata-rata warganet meluahkan rasa kecewa dan marah. Ada yang berpendapat produk berkenaan diperbuat daripada bahan kitar semula.

Adibah Noor yang juga merupakan duta buat jenama MR.DIY turut memaklumkan pihak pengurusan MR.DIY berkenaan perkara ini. Pihak MR.DIY memandang serius tentang isu ini dan telah menarik balik produk berkenaan daripada semua cawangan MR.DIY.

saya dah maklumkan semalam pd pihak diy. tindakan sedang diambil. thanks

— ADIBAH NOOR 🇲🇾🐱 (@adibahnoor) February 7, 2019

Semalam ada isu tular tentang “car stickers” yang dijual di MR DIY yang mempunyai cetakan kalimah Allah dan Muhammad.

Sehubungan dengan itu, MR DIY telah mengeluarkan arahan untuk menarik semula barangan tersebut dari semua cawanganya.

— Saifuddin Nasution (@saifnasution) February 7, 2019

Pihak MR.DIY turut akan memberi ganti rugi kepada anda yang telah membeli produk tersebut tetapi anda haruslah menampilkan bukti pembelian.

Pengilang produk ini yang perlu dipersalahkan kerana MR.DIY cuma membuat pesanan produk yang mereka mahu jual dan tidak mengetahui proses pembuatan setiap produk. Apa pun, pujian harus diberi buat MR.DIY kerana menyelesaikan isu ini dengan pantas.


Mr. DIY Tawar 1,000 Kerja Kosong Dengan Gaji RM1,200 Sebulan

COVID-19 telah memberi kesan kepada rakyat Malaysia. Ada syarikat yang gulung tikar dan ada juga orang yang dibuang kerja. Maka, beruntunglah orang-orang yang tidak malu untuk menukar cara hidup mereka demi untuk terus hidup.

Terbaharu, Mr DIY kini menawarkan lebih dari 1,000 kerja kosong dengan gaji pokok bermula dari RM1,200 untuk 600 cawangan di seluruh negara. Tawaran ini akan dibuka selama tiga bulan dan untuk semua peringkat – dari jawatan pelatih hingga eksekutif.

Menurut Malay Mail, Pengarah Urusan Mr. DIY, Adrian Ong mengatakan bahawa mereka mengalu-alukan individu yang cerdas, bersemangat dan rajin untuk menyertai rangkaian syarikat Mr. DIY di seluruh negara.

Bagi golongan umur 18 tahun ke atas atau jika anda adalah OKU, dialu-alukan untuk memohon. Bagi jawatan juruwang atau promoter, syarat minimum adalah mempunyai sijil SPM. Untuk jawatan penyelia pula, mestilah memiliki diploma atau ijazah dalam bidang apa pun. Bagi jawatan lain seperti pelatih pengurusan, latihan industri atau jawatan eksekutif, klik di sini untuk mengetahui lebih lanjut.

Untuk menghargai kerja keras pekerja mereka, Mr. DIY juga memberikan beberapa faedah menarik seperti elaun perubatan, bonus, kenaikan gaji, diskaun kakitangan dan wang perjalanan syarikat.

Terdahulu, pasar PJ Old Town menawarkan 1,000 kerja kosong untuk warga tempatan dengan gaji RM2,000 sebulan. Klik pautan di bawah untuk membaca.

Pasar PJ Old Town Tawar 1,000 Kerja Kosong Untuk Warga Tempatan Dengan Gaji RM2,000 Sebulan


Mr-G ‘Hammer Tone’, Jam G-SHOCK Termahal Pernah Dihasilkan

Semua pasti tahu ketahanan dan kehebatan jam jenama G-SHOCK ini. Ianya mampu bertahan dalam apa jua keadaaan dan menjadi pilihan ramai termasuk askar, juruterbang dan engineer. Tahun ini, G-SHOCK memperkenalkan rekaan baru untuk siri mewah mereka, siri MR-G. MR-G ‘Hammer Tone’ bakal dipasarkan pada harga USD6200 (lebih kurang RM24 ribu).

Sebagai menyambut ulang tahun ke-20 siri Mr.G ini, ‘Hammer Tone’ diperbuat daripada besi titanium, mempunyai keupayaan kalis air sehingga 200m, hidup dengan tenaga solar, shock-resistant dan dilengkapi dengan sistem GPS untuk waktu yang lebih tepat. Yang membuatkan ianya lebih berbaloi, kemasan logam pada muka jam ini nanti akan dihiasi dengan corak ‘tsuiki’, teknik ketukan traditional Jepun yang dahulunya dibuat pada hulu pedang dan armor pahlawan Jepun.

Kemasan bahagian bezel logam jam ini nanti akan dibuat oleh master Bihou Asano, antara tukang besi terkenal di Jepun. Jam ini hanya akan dihasilkan sebanyak 300 unit dan anda boleh dapatkannya di laman Tourneau bermula July depan. Seksi dan handsome betul jam tangan ini.

P/S : Jam G-SHOCK paling rare buat masa ini adalah G-SHOCK Frogman X Takashi Murakami yang dikeluarkan pada tahun 2010, juga dikeluarkan sebanyak 300 unit. Harganya USD4000(sekitar RM15 ribu) tetapi disebabkan ianya menjadi rebutan collector G-SHOCK, harga jam itu di pasaran sekarang boleh mencecah RM70 ribu. Pergh.


Mr.G Kembali Dengan Warna ‘Kuro-Zonae’, Kemungkinan Dijual Pada Harga RM12,800

Mr-G adalah siri paling mewah bagi jenama G-Shock. Sebelum ini Mr.G hadir dengan warna Akazonae (edisi warna merah diinspirasikan daripada zirah perisai traditional askar Jepun), kali ini edisi all black  model MRG-G2000CB mengambil pula inspirasi dari Kuro-Zonae.

Kuro-Zonae bermaksud ‘Black Guard’ di mana model ini turut mengambil inspirasi daripada samurai Jepun yang memakai baju zirah perisai all black. Mr.G edisi Kuro-Zonae ini lebih hebat kerana menggunakan bezel dipebuat daripada Cobarion, material cobalt chrome alloy yang dua dan tiga kali ganda lebih kuat berbanding stainless steel. Betul-betul padu jam Mr.G ini.

MRG-G2000 ini akan hadir dengan teknologi GPS, Multi-Band 6, shock-resistant, water resistant, waktu dunia untuk 39 bandar, LED light dan sistem Bluetooth untuk sambung ke telefon pintar anda. Melalui sambungan ke telefon pintar, jam ini akan mengubah sendiri masa mengikut lokasi anda berada. Bukan sahaja tahan lasak, tetapi canggih model Mr.G ini.

Tiada harga rasmi untuk model ini buat masa ini tetapi dijangka akan dijual pada harga yang sama seperti Mr.G Akazonae iaitu USD3,000 (lebih kurang RM12,800). Kalau sudah minat, harga bukan penghalang bukan?


‘Mr. Hu’ Nama Pengirim Barangan Dari China Ini Cetus Tanda Tanya Netizen

Bagi para shopaholic, aplikasi Shopee dan Lazada pastinya merupakan platform yang sering dikunjungi. Lagi-lagi bila virus COVID-19 melanda, hampir semua benda nak dibeli atas talian.

Tambahan pula apabila ada tarikh-tarikh istimewa seperti 11.11 yang lepas di mana barangan yang sudah sedia ada murah, makin menjadi-jadi murahnya. Kedua-dua aplikasi tersebut juga mempunyai variasi barangan daripada bermacam negara seperti Korea Selatan dan China.

Bercakap tentang China, pastinya para shopaholic tegar kenal akan nama ini. Terbaharu, nama Mr. Hu ini telah tular di media sosial apabila seorang pengguna Twitter ini mempopularkan namanya.

Shopee shopaholic would know this man. The only man that matters 😔🤚🏼 pic.twitter.com/vuR7IfVVqi

Tweet @ellezamazuri lewat akaun Twitter beliau telah meraih sebanyak 13.1K retweet dan 19.3K likes sejak is dimuat naik pada 19 November 2020 yang lalu.

Nama pengirim untuk aplikasi Shopee ini kemudiannya menjadi topik perbincangan para netizen. Ramai juga yang turut memberikan komen dan bertanya tentang siapakah gerangan Mr. Hu ini dan mengapakah hanya dia sahaja yang menghantar barangan dari China.

kita patut siasat siapa Mr. Hu ni, gather intel & cross reference every information and then next step is extraction, which is kita serang hendap culik dia senyap² bawak masuk dlm van pastu geletek dia ramai².

idk how to explain, tapi dia macam everytime you beli barang dari overseas which is china, dekat shopee. the sender is mr hu ni lah. tak kira lah dari kedai mana pon, asalkan dari china je confirm sender name dia mr hu ni.

— Edward Newgate (@EdwardN57528755) November 19, 2020

Oleh kerana ramai yang tertanya-tanya tentang siapakah gerangan Mr. Hu ini, ada beberapa individu yang tampil memberikan penjelasan. Khabarnya, setiap barang yang dibeli melalui aplikasi Shopee di China akan dihantar ke gudang sebelum barang tersebut dipos dan Mr. Hu merupakan orang yang bertanggungjawab untuk mengirimnya.

Guys . Fyi semua barang yg korang beli dekat shopee and seller tu dari China akan direct ke warehouse . The original seller tak amik port pun pasal shipping semua. Means mcm ni

Ori seller/supplier- hanta brg dkt warehouse – org warehouse (i bet Mr Hu) urus shipping

Mr Hu tu actually agent from sorting center je. So bila korang order dari China, the China sellers will ship to Shopee China Hub which is Mr Hu then Mr Hu akan ship to buyer. Kalau perasan, belakang awb Mr Hu tu ada awb lain, tu actually awb seller shopee yang korang beli from

— Адиб 🌐 (@AdibFarhan99) November 19, 2020

Berikut pula adalah perkongsian dari warga net tentang barangan yang dikirim oleh Mr. Hu. Kepada para shopaholic tegar yang sedang membaca, cuba tengok kembali parcel anda yang dari China, adakah Mr. Hu pengirimnya?

Colleague i harini dapat semua parcel dari Mr. Hu astaga hahahahahahahahahhshshshshshsh pic.twitter.com/eDcDJMzdTM

Mr Hu fans 🥴 *more is coming pic.twitter.com/ofKTXBvHir

— اشليز (@ashleza_ahmad) November 19, 2020

Kalau nak baca cerita-cerita yang tular di media sosial lagi, klik sahaja pautan di bawah!

Rambut Persis ‘Sakinah’, Penampilan Stacy Di Pentas SFMM35 Buat Netizen Terhibur

Lebih 10 Tahun Menyepi, ‘Comeback’ Azwan Ali Dengan Imej Serba Baru Terima Pujian Netizen

Dilabel Bawa Budaya Buruk, Shaheizy Sam Dikecam Netizen Gantung Vape Dileher Ketika ‘Live’ ABPBH


8 Sebab Kenapa Lelaki Malaysia Sukakan Bola Sepak

Bola sepak merupakan antara sukan bersifat universal yang digemari di serata dunia. Lihat sajalah apabila adanya Liga EPL, World Cup pasti satu dunia kecoh bersembang tentang perlawanan dan pasukan yang disokong. Baik di laman sosial mahupun di kedai-kedai kopi.

Bagi rakyat Malaysia sendiri, banyak faktor yang mendorong sukan ini begitu diminati di negara ini terutama oleh kaum lelaki, antaranya:

1. Bola sepak merupakan topik paling senang untuk anda cepat ‘click’ dengan kawan yang baru dikenali. Kata orang boleh ‘masuk dan ngam’ lah sebab minat topik yang sama apatah lagi jika minat kelab yang sama.

2. Menonton bola sepak boleh dijadikan peluang untuk lelaki yang telah berkahwin lepak di kedai mamak dengan kawan-kawan hingga embun jantan menitis tanpa dimarahi isteri.

3. Kerana bola, kawan yang selama ni anda rasa ‘kerek’ dan sering tak sependapat dengan anda pun boleh jadi ngam.

4. Bola sepak menjadikan 1 Malaysia satu kenyataan. Melayu, Cina, India tiba-tiba boleh ngam dengan alasan “kita geng bro!” semata-mata kerana minat kelab bola sepak yang sama.

5. Peluang untuk poyo depan kawan yang sokong pasukan lawan bila pasukan kegemaran anda menang.

6. Peluang cari awek yang minat bola juga. Hey! Perempuan pun dah minat bola sekarang dan mereka sanggup turun ke stadium untuk memberi sokongan padu kepada pasukan kegemaran mereka. Bayangkan anda boleh ber ‘huhuhu’ bersama si dia bila pasukan sokongan anda kalah.

7. Boleh menyanyi dan bersorak beramai-ramai. Bila bola masuk gol saja bergema satu stadium, bergegar meja di kedai mamak hingga gelas teh tarik anda hampir retak kerana sorakan kegembiraan anda dan rakan-rakan. Lagi ramai lagi meriah bersorak. Ada satu kepuasan di situ.

8. Kerana menjadi peminat tegar bola sepak, ada di antara rakyat Malaysia yang telah berjaya terbang ke UK secara PERCUMA pada tahun 2014 untuk menonton pertandingan bola sepak secara langsung (LIVE) di sana. Ye secara percuma!

Kami ada berita baik untuk anda. Tahun ini sekali lagi DASHING membuka peluang untuk menjadikan angan-angan anda berlatih bagai pasukan pro di Manchester City selama 3 hari satu kenyataan!

Bukan itu saja, anda juga berpeluang menonton perlawanan antara MAN CITY vs MAN UTD secara langsung di UK secara PERCUMA!!!

Jika anda adalah peminat bola tegar dan berimpian untuk merasai pengalaman seperti mereka, inilah peluang untuk anda menggapai impian ini.

Seramai 11 peserta akan dipilih sebagai pemenang dan bakal menerima tajaan tiket penerbangan pergi balik ke United Kingdom, penginapan sewaktu di sana serta tiket masuk ke perlawanan Manchester City.

Wow! Macam mana nak buat tu? Senang saja!

Untuk keterangan lanjut bagaimana rakyat Malaysia  seperti anda boleh memenangi kem bolasepak selama 3 hari di Manchester City FC, klik dan layari Jom ke Manchester City dengan Dashing!

Jangan lepaskan peluang ini wahai peminat sejati bola sepak. Inilah masanya untuk anda rebut peluang keemasan ini.

LIKE dan FOLLOW Vocket di Facebook serta Instagram


MrBeast Pintas PewDiePie Untuk Muncul Sebagai Individu Dengan ‘Followers’ Tertinggi YouTube

PewDiePie sudah memegang takhta sebagai individu paling banyak pengikut di YouTube sejak empat tahun lalu. Namun dengan kemunculan MrBeast yang cukup popular di platform YouTube sekaligus menjadi pencabar sengit di antara kedua-dua saluran tersebut.

Baru beberapa bulan selepas melepasi 100 juta subscriber, Mr Beast atau nama sebenarnya Jimmy Donaldson kini dilaporkan telah menyingkirkan PewDiePie sebagai pencipta kandungan paling ramai pengikut di YouTube. Pada ketika artike ini ditulis, MrBeast mempunyai seramai 111 juta langganan di saluran YouTube.

MrBeast sangat aktif dalam menerbitkan video-video berbentuk cabaran dengan ganjaran yang lumayan. Menerusi angka langganan yang tinggi, ia meletakkan MrBeast antara YouTuber yang menerima bayaran bulanan tertinggi di dunia. Sebagai rekod, MrBeast berjaya meraih RM36.33 juta setahun menerusi pendapatan daripada YouTube dan juga beberapa pengiklanan lain.

Malah, beliau kini sudah memperluaskan jenama dengan menawarkan makanan segera MrBeast sebagai bisnes sampingan. Sebelum ini, sudah kedengaran spekulasi bahawa beliau mahu meraih dana pelaburan berjumlah lebih RM600 juta untuk terus memperkembangkan empayar bisnes beliau.


MrBeast Sahkan Terima RM1.15 Juta Daripada Bilionair Untuk Sekadar Ucap ‘Hi’

Antara YouTuber yang kekal popular sehingga ke hari ini adalah MrBeast. Dengan jumlah pengikut yang ramai, sebarang permintaan iklan video dan seumpamanya bakal dikenakan cas yang tinggi.

Siapa sangka dengan populariti yang dimiliki oleh beliau juga boleh menerima bayaran setinggi $250,000 (RM1.15 juta) dengan membuat video mengucap hai. Perkara ini dikongsikan oleh beliau sendiri menerusi satu sesi temu bual di The Joe Rogan Experience.

Difahamkan beliau pada mulanya menolak permintaan seorang bilionair yang mahu video mengucap hi buat anaknya. Bagaimanapun, MrBeast hanya sedia berbuat sedemikian selepas bilionair tersebut bersetuju membayar RM1.15 juta berdasarkan harga yang dipinta oleh beliau.

Selepas itu, beliau pun membuat video berdurasi seminit untuk mengucapkan hai kepada anak bilionair itu. Siapa sangka dengan kuasa populariti seperti MrBeast boleh meminta harga sebegitu tinggi dengan membuat video pendek itu?


MRT Dilancarkan Secara Rasmi Dan Free Ride Selama Sebulan

Mulai 6 pagi esok anda boleh menaiki Mass Rapid Transit (MRT) secara percuma dari stesen Sungai Buloh hingga ke stesen Semantan selama sebulan.

Menurut Perdana Menteri, ia adalah hadiah buat rakyat Malaysia sempena Tahun Baru yang bakal tiba nanti.

Malah, bas perantara juga tidak dikenakan apa-apa bayaran sehingga 16 Januari tahun depan.

Ini bermakna anda berpeluang jimat kos pengangkutan ke tempat kerja atau mana-mana destinasi sejauh 21 kilometer sambil dapat merasai kecanggihan MRT yang moden dan efisien.

Jadi, beruntunglah buat anda yang berada di sekitar stesen Sungai Buloh; Kampung Selamat; Kwasa Damansara; Kwasa Sentral; Kota Damansara; Surian; Mutiara Damansara; Bandar Utama; Taman Tun Dr Ismail; Phileo Damansara; Pusat Bandar Damansara dan Semantan.

Sebelum naik MRT esok, apa kata tonton dulu hasil titik peluh rakyat Malaysia ini. PM turut berkata seramai 13 graduan muda Bumiputera telah diberi peluang bina kemahiran dalam projek ini menerusi Program Usahawan Muda MRT.